title: NRP Pico (M416)

text: Alus tilattiin Bellinghamilta, missä köli laskettiin 1953 tunnuksella "AM-479". Alus laskettiin vesille 18. kesäkuuta 1954. Yhdysvaltain laivasto luokitteli aluksen uudestaan avomeriraivaajaksi tunnuksella "MSO-479" 7. helmikuuta 1955. Alus valmistui 1955 ja se luovutettiin Portugalille 23. marraskuuta.


title: NRP Pico (M416)

text: Alus poistettiin palveluksesta 1973.


title: Hardayal Singh

text: Hardayal Singh (28. marraskuuta 1928 Lucknow, Brittiläinen Intia, Brittiläinen imperiumi – elokuu 2018 Dehradun) oli intialainen maahockeypelaaja, olympiavoittaja ja maahockeyvalmentaja.


title: Hardayal Singh

text: Singh kuului Intian miesten maajoukkueeseen, joka voitti olympiakultaa Melbournessa 1956. Singh pelasi Melbournessa kahdessa ottelussa ja teki yhteensä kuusi maalia joista viisi 16–0-voitossa Yhdysvaltoja vastaan.


title: Hardayal Singh

text: Singh palveli Intian armeijassa ja osallistui toiseen Intian–Pakistanin sotaan. Hän eläköityi armeijasta vuonna 1969 hoitaakseen aivokasvaimesta kärsinyttä vaimoaan, joka kuoli vielä samana vuonna. Vuosina 1983–1987 Singh toimi Intian maahockeymaajoukkueen päävalmentajana. 17. elokuuta 2018 Singhin uutisoitiin kuolleen 89-vuotiaana Dehradunissa.


title: NRP São Jorge (M415)

text: NRP São Jorge (runkonumero M415) oli Portugalin laivaston Corvo-luokan miinanraivaaja.


title: NRP São Jorge (M415)

text: Alus tilattiin Bellinghamilta, missä köli laskettiin 1953 tunnuksella "AM-478". Alus laskettiin vesille 30. huhtikuuta 1954. Yhdysvaltain laivasto luokitteli aluksen uudestaan avomeriraivaajaksi tunnuksella "MSO-478" 7. helmikuuta 1955. Alus valmistui 1955 ja se luovutettiin Portugalille 23. marraskuuta.


title: NRP São Jorge (M415)

text: Alus poistettiin palveluksesta 1973


title: Ġbejna

text: Ġbejna on maltalainen lampaanmaitojuusto.


title: Ġbejna

text: Ensimmäiset historialliset lähteet mainitsevat juustonvalmistuksen maltalla 1400-luvulla ja alueen karu maasto suosii lampaiden paimennusta. Monet alueet eivät sovi muunlaiseen maatalouskäyttöön ja maidon jalostaminen juustoksi on kätevä tapa säilöä tuotettua maitoa. Ġbejnalla ei ole suojattua alkuperäisnimitystä, mutta sen lisäämistä Euroopan unionin nimisuojajärjestelmään on kampanjoitu.


title: Ġbejna

text: Ġbejna valmistetaan saostamalla lampaanmaito juoksutteella 35–37 °C lämpötilassa, jolloin muodostuu juustomassaa. Ennen juoksutteiden käytön yleistymistä sen tilalla on sanottu käytetyn merivettä. Juustomassa eritellään koreihin ja sen pinnalle ripotellaan merisuolaa. Juustomuottiin asetettua juustomassaa käännellään pariin otteeseen samalla edelleen suolaa ripotellen. Valmista juustoa säilytetään kylmätiloissa ja se myydään tavallisesti vuorokauden sisällä sen valmistamisesta.


title: Ġbejna

text: Valmis Ġbejna on väriltään valkoista ja sen makua on kuvailtu suolaiseksi. Juusto voidaan syödä tuoreena tai esimerkiksi katolla kuivattuna.


title: R-ryhmä

text: Voimassa olevien kansainvälisten rallisääntöjen mukaan nykyaikaisilla WRC-autoilla ei saa ajaa alueellisissa mestaruussarjoissa, kuten Euroopan mestaruusralleissa. Rallin MM-sarjassa WRC-autot ajavat luokassa WRC1 ja R5-autot puolestaan luokassa WRC2.


title: R-ryhmä

text: Uuden R5-luokan auton käyttö- ja hankintakustannuksia on pyritty hillitsemään, määräämällä autolle asfalttirallivarustuksessa 180 000 euron maksimihinta (ALV 0%). Tähän on päästy säätämällä R5-auton komponenteille suurin sallittu myyntihinta, joten R5-autojen käyttökulut tulevat myös olemaan helpommin hallinnassa kuin aikaisempien huippuryhmien autojen.


title: R-ryhmä

text: R5-luokan auto on teknisiltä säännöiltään nykyisten WRC-auton pikkuveli. Moottorina käytetään samaa polttonesteen suorasuihkutuksella varustettuna turboahdettua 1,6-litran voimanlähdettä, mutta sen käyttämää ilmamäärää on R5-autossa rajoitettu WRC-autoja enemmän. Tuloksena R5- auton suurin teho on 280 hevosvoimaa, eli noin 50 hevosvoimaa WRC-autoa vähemmän.


title: R-ryhmä

text: Molempien ryhmien autot ovat nelivetoisia. R5-autossa vaihteita on viisi, WRC-autossa kuusi. R5-autossa vaihteita vaihdetaan vaihdekeppiä käyttäen, WRC-autoissa on hydraulisesti tai sähköllä toimiva vaihteensiirto, jossa vaihteita valitaan ohjauspyörään asennetuista vaihteenvalitsimista käsin.


title: R-ryhmä

text: Myös R5-auton aerodynamiikkaa on rajoitettu WRC-autoihin verrattuna. Molempien autoryhmien autojen minimipaino on sama 1230 kg.


title: NRP São Roque (M401)

text: NRP São Roque (runkonumero M401) oli Portugalin laivaston São Roque -luokan miinanraivaaja.


title: NRP São Roque (M401)

text: Alus tilattiin 1954 CUF:lta, missä se valmistettiin 1954-1957. Aluksen rahoituksesta vastasi Yhdysvallat MDAP-ohjelman puitteissa.


title: NRP São Roque (M401)

text: Aluksen 40 millimetrin Bofors poistettiin 1972, kun se muutettiin partioalukseksi, minkä jälkeen aluksen aseistuksen muodostivat kaksi 20 millimetrin Oerlikonia. Alus oli edelleen palveluksessa vuonna 1995.


title: NRP Lagoa (M403)

text: NRP Lagoa (runkonumero M403) oli Portugalin laivaston São Roque -luokan miinanraivaaja.


title: NRP Lagoa (M403)


title: NRP Lagoa (M403)


title: NRP Ribeira Grande (M402)

text: NRP Ribeira Grande (runkonumero M402) oli Portugalin laivaston São Roque -luokan miinanraivaaja.


title: NRP Ribeira Grande (M402)

text: Alus tilattiin 1954 CUF:lta, missä se valmistettiin 1954-1957.


title: NRP Ribeira Grande (M402)


title: NRP Rosario (M404)

text: NRP Rosario (runkonumero M404) oli Portugalin laivaston São Roque -luokan miinanraivaaja.


title: NRP Rosario (M404)


title: NRP Rosario (M404)


title: KK Włocławek

text: Klub Koszykówki Włocławek on puolalainen koripalloseura Włocławekista. Se pelaa kotiottelunsa Hala Mistrzówissa.


title: KK Włocławek

text: Seura perustettiin vuonna 1991 nimellä Nobiles Włocławek, ja vuonna 1998 se vaihtoi nimensä KK Włocławeksi. Pitkäaikainen sponsorinimi on Anwil Włocławek. Seura on voittanut kaksi Puolan mestaruutta, kolme Puolan cup-mestaruutta ja kaksi Puolan supercup-mestaruutta. Włocławek osallistui alusta alkaen myös eurooppalaisiin seurakilpailuihin. Kaudella 2018–2019 se osallistuu Mestarien liigaan.


title: Gloucester (juusto)

text: Gloucester on perinteisesti Englannin Gloucestershiren alueella valmistettava lehmänmaitojuusto. Juuston kaksi yleisintä tyyppiä ovat Single Gloucester ja Double Gloucester.


title: Gloucester (juusto)

text: Gloucester-juustoa on valmistettu perinteisesti nykyisin harvinaiseksi käyneen Old Gloucester -rodun lehmäkarjan maidosta. William Marshall kuvaili Gloucester-juustojen valmistusta ja paikallista karjaa vuoden 1796 teoksessaan "Rural Economy of Gloucestershire". Juuston valmistus opetettiin tyypillisesti äidiltä tyttärelle. Double Gloucester oli tyypillisesti yhteisöjen ulkopuolelle myyty rikkaamman väestön juusto, jota sen arvon takia paikalliset valmistajat harvoin edes nauttivat. Single Gloucester oli tyypillisempi köyhemmän väestön juusto, jota jo sen hauraamman rakenteenkin takia ei kuljetettu vientiin muualle. Juuston tuotannon huippukautena 1800-luvun alulla Gloucestershiressa tuotettiin tuhansia tonneja juustoa vuosittain. Juustontuotanto on sittemmin taantunut huomattavasti. Ennen rautateiden aikaa maidon jalostaminen juustoksi oli usein välttämätöntä maidon säilömisen kannalta. Single Gloucester on nykyisin suojattu alkuperänimitys ja sitä tuotetaan kuudella maatilalla Gloucestershiressa. Double Gloucester -juustolla ei ole vastaavaa suojaa ja sitä tuotetaan paikallisten maatilojen lisäksi myös suurempimuotoisesti teollisesti muualla Britanniassa.


title: Gloucester (juusto)

text: Single Gloucester on tuotettava sen suojatun alkuperäisnimityksen sääntöjen mukaisesti Old Gloucester -karjan maidosta. Juustoa kypsytetään neljästä kuuteen viikkoa ja sen makua on kuvailtu maidokkaaksi ja miedoksi. Rakenteeltaan Single Gloucester on pehmeää ja kosteaa. Double Gloucester on Single Gloucester-juustoa hapokkaampaa, kuivempaa ja kovempaa. Sen valmistamisessa käytetään korkeampaa lämpötilaa ja Single Gloucester -juustosta poiketen se värjätään valmistuksen aikana annatolla oranssiksi. Gloucester-juustosta on myös muita harvinaisempia muotoja, kuten Sage Gloucester, Cotswold ja Double Berkeley.


title: Gloucester (juusto)

text: Cooper’s Hill Cheese-Rolling and Wake on vuosittain Gloucestershiren Brockworthissa järjestettävä perinteinen kisa, jonka osanottajat jahtaavat jyrkkään alamäkeen vieritettävää 3,6 kilon Double Gloucester-juustotahkoa.


title: Ty Smith

text: Ty Smith (s. 24. maaliskuuta 2000 Lloydminster, Alberta, Kanada) on kanadalainen jääkiekkopuolustaja, joka pelaa WHL-joukkue Spokane Chiefsissa. Hän toimii joukkueen kapteenina. Smithilla on tulokassopimus NHL-joukkue New Jersey Devilsin kanssa. Seura varasi hänet ensimmäisellä kierroksella 18. pelaajana kesällä .


title: Ty Smith

text: "The Sports Forecaster" -sivuston mukaan Smith liikkuva ja lahjakas all around -puolustaja. Sivusto luonnehtii häntä prototyyppiseksi, moderniksi puolustajaksi, joka erottuu edukseen luistelullaan ja pelaa hyvin ylöspäin. Smith myös sijoittuu hyvin omassa puolustuspäässä ja kykenee pelaamaan suuria jääaikoja. Hän ei ole kuitenkaan kovin isokokoinen ja Smithin tulisi lisätä voimaa.


title: Ty Smith

text: Smith vietti lähes koko junioriuransa kotikaupungissaan Albertan Lloydminsterissa. Hän voitti kaudella 2013–2014 AMBHL-junioriliigassa pelaavan Lloydminster Heatin sisäisen syöttöpörssin ja oli joukkueen neljänneksi paras pistemies tehoilla 16+44=60. Smith voitti koko liigan puolustajien piste- ja syöttöpörssin. Hän voitti kauden päätteeksi AMBHL:n mestaruuden ja Smith valittiin liigan vuoden tulokkaaksi. Kaudella 2014–2015 Smith toimi CSSBHL-junioriliigassa Delta Hockey Academyn kapteenina. Hän oli joukkueen paras pistemies ja syöttäjä tehoilla 9+19=28. Smith valittiin koko sarjan arvokkaimmaksi pelaajaksi. Hän edusti samalla kaudella myös Albertaa Kanadan talvikisoissa, jotka päättyivät hopeaan.


title: Ty Smith

text: Spokane Chiefs varasi Smithin koko WHL:n varaustilaisuuden ensimmäisenä pelaajana kesällä 2015. Hän pelasi kauden 2015–2016 vielä suurimmaksi osaksi AMHL-junioriliigan Lloydminster Bobcatsissa, joiden tehokkain puolustaja Smith oli tehoilla 9+14=23, joilla hän jakoi koko liigan puolustajien pistepörssin viidennen sijan Calgary Buffaloesin Jesse Sheenin ja Josh Patricianin kanssa. Pudotuspeleissä Smith jakoi kahdella syöttöpisteellään puolustajien syöttöpörssin voiton Calgary Northstarsin Tyler Lentzin kanssa. Hän voitti kauden päätteeksi AMHL:n mestaruuden, valittiin liigan parhaaksi puolustajaksi ja ensimmäiseen tähdistökentälliseen. Smith valittiin myös Telus Cupin parhaaksi puolustavaksi pelaajaksi. Hän pelasi kauden aikana kaksi ottelua Spokane Chiefsin WHL-joukkueessa, jossa Smith teki kaksi syöttöpistettä ja keräsi teholukeman +5.


title: Ty Smith

text: Kausi 2016–2017 oli Smithille varsinainen tulokaskausi WHL:ssä ja hän teki siellä 66 runkosarjaottelussa tehot 5+27=32, joilla Smith oli Spokane Chiefsin tehokkain puolustaja. Kaudella 2017–2018 hän oli joukkueen paras syöttäjä, kolmanneksi paras pistemies ja tehokkain puolustaja tehoilla 14+59=73. Smith sijoittui koko WHL:n puolustajien pistepörssissä toiseksi edellään vain Medicine Hat Tigersin David Quenneville. Hän voitti myös Chiefsin sisäisen tehotilaston lukemalla +44. Smith palkittiin kauden päätteeksi liigan parhaiten jääkiekkoilun ja opiskelun yhdistäneenä pelaajana Daryl K. (Doc) Seaman Trophylla ja hänet valittiin läntisen konferenssin ensimmäiseen tähdistökentälliseen. Smith pelasi kauden aikana myös CHL Top Prospects Gamessa.


title: Ty Smith

text: New Jersey Devils varasi Smithin ensimmäisellä kierroksella 17. pelaajana . Jo saman vuoden elokuussa hän teki seuran kanssa kolmivuotisen ja yhteensä 3,975 miljoonan arvoisen dollarin tulokassopimuksen. Smith siirtyi kaudeksi 2018–2019 vielä Chiefsin WHL-joukkueen vahvuuteen. Hän nousi joukkueen kapteeniksi.


title: Ty Smith

text: Smith pelasi alle 20-vuotiaiden MM-kilpailuissa vuonna 2019. Hänet valittiin Tšekkiä vastaan pelatun alkulohkon ottelun päätteeksi Kanadan ottelun parhaaksi pelaajaksi. Smith pelasi myös alle 18-vuotiaiden MM-kilpailuissa vuosina 2017 ja 2018, joista jälkimmäisessä turnauksessa hän toimi Kanadan kapteenina. Smith pelasi alle 18-vuotiaiden Ivan Hlinkan muistoturnauksessa vuonna 2017, jolloin hän toimi joukkueensa varakapteenina ja voitti kultaa. Smith edusti myös Canada Blackin joukkuetta World U-17 Hockey Challengessa vuonna 2016, jolloin hän toimi joukkueen kapteenina ja voitti hopeaa. Smith valittiin turnauksen tähdistökentälliseen.


title: Ty Smith

text: Smith edusti myös Kanadan alle 16-vuotiaiden maajoukkuetta Norjan Lillehammerissa pelatuissa nuorten talviolympialaisissa vuonna 2016, jolloin hän toimi joukkueensa kapteenina ja voitti hopeaa.


title: Twarde Pierniki Toruń

text: Twarde Pierniki Toruń on puolalainen koripalloseura Toruńista. Se pelaa kotiottelunsa Hala Widowiskowo-Sportowassa.


title: Twarde Pierniki Toruń

text: Seura perustettiin vuonna 2005. Vuonna 2014 se nousi Puolan pääsarjaan. Vuonna 2017 seura sijoittui pääsarjasa hopealle, ja seuraavana vuonna se voitti Puolan cup-mestaruuden. Kaudella 2018–2019 se osallistuu Mestarien liigaan.


title: Moottoripyörätrialin maailmanmestaruuskausi 1979

text: Trialin maailmanmestaruudesta ajettiin viidennen kerran vuonna 1979. Mestaruuden voitti yhdysvaltalainen Bernie Schreiber. Mestaruus jäi Schreiberin uran ainoaksi.


title: Moottoripyörätrialin maailmanmestaruuskausi 1980

text: Trialin maailmanmestaruudesta ajettiin kuudennen kerran vuonna 1980. Mestaruuden voitti ruotsalainen Ulf Karlsson. Mestaruus jäi Karlssonin uran ainoaksi.


title: Moottoripyörätrialin maailmanmestaruuskausi 1981

text: Trialin maailmanmestaruudesta ajettiin seitsemännen kerran vuonna 1981. Mestaruuden voitti ranskalainen Gilles Burgat. Mestaruus jäi Burgat'n uran ainoaksi.


title: Moottoripyörätrialin maailmanmestaruuskausi 1982

text: Trialin maailmanmestaruudesta ajettiin kahdeksannen kerran vuonna 1982. Mestaruuden voitti belgialainen Eddy Lejeune. Mestaruus oli Lejeunen ensimmäinen.


title: Moottoripyörätrialin maailmanmestaruuskausi 1983

text: Trialin maailmanmestaruudesta ajettiin yhdeksännen kerran vuonna 1983. Mestaruuden voitti belgialainen Eddy Lejeune. Mestaruus oli Lejeunen toinen.


title: Moottoripyörätrialin maailmanmestaruuskausi 1984

text: Trialin maailmanmestaruudesta ajettiin kymmenennen kerran vuonna 1984. Mestaruuden voitti belgialainen Eddy Lejeune. Mestaruus oli Lejeunen kolmas ja viimeinen.


title: Good Witch

text: Good Witch on yhdysvaltalais-kanadalainen fantasia henkinen draamakomediasarja ja se on jatkoa "The Good Witch" nimiselle elokuvasarjalle. Sarja perustuu Rod Spencen luomiin hahmoihin.


title: Good Witch

text: Sen esittäminen alkoi Yhdysvalloissa Hallmarkin kanavalla 28. helmikuuta 2015. Suomessa sarjaa esittää Netflix.


title: Good Witch

text: "The Good Witch" elokuvissa näyttelevä Catherine Bell toimii televisiosarjassa päänäyttelijänä ja tuottajana.


title: Good Witch

text: Sarjaa kuvataan Kanadassa Toronton kaupungissa Cinespacen elokuvastudiolla.


title: Good Witch

text: Hallmark ilmoitti heinäkuussa 2017 tilanneensa sarjasta neljännen tuotantokauden ja heinäkuussa 2018 viidennen kauden.


title: Moottoripyörätrialin maailmanmestaruuskausi 1985

text: Trialin maailmanmestaruudesta ajettiin 11. kerran vuonna 1985. Mestaruuden voitti ranskalainen Thierry Michaud. Mestaruus oli Michaudin ensimmäinen.


title: Moottoripyörätrialin maailmanmestaruuskausi 1986

text: Trialin maailmanmestaruudesta ajettiin 12. kerran vuonna 1986. Mestaruuden voitti ranskalainen Thierry Michaud. Mestaruus oli Michaudin toinen.


title: Moottoripyörätrialin maailmanmestaruuskausi 1987

text: Trialin maailmanmestaruudesta ajettiin 13. kerran vuonna 1987. Mestaruuden voitti espanjalainen Jordi Tarrés. Mestaruus oli Tarrésin ensimmäinen. MM-sarjaan kuului 12 osakilpailua, joista yksitoista ajettiin Euroopassa ja yksi Yhdysvalloissa. Tarrés voitti seitsemän osakilpailua, muun muassa viisi viimeistä.


title: Moottoripyörätrialin maailmanmestaruuskausi 1988

text: Trialin maailmanmestaruudesta ajettiin 14. kerran vuonna 1988. Mestaruuden voitti ranskalainen Thierry Michaud. Mestaruus oli Michaudin kolmas ja viimeinen. MM-sarjaan kuului 12 osakilpailua, joista Michaud voitti viisi, Jordi Tarrés neljä sekä Donato Miglio, Steve Saunders ja Thierry Girard yhden.


title: Moottoripyörätrialin maailmanmestaruuskausi 1989

text: Trialin maailmanmestaruudesta ajettiin 15. kerran vuonna 1989. Mestaruuden voitti espanjalainen Jordi Tarrés. Mestaruus oli Tarrésin toinen.


title: Moottoripyörätrialin maailmanmestaruuskausi 1977

text: Trialin maailmanmestaruudesta ajettiin kolmannen kerran vuonna 1977. Mestaruuden voitti suomalainen Yrjö Vesterinen. Mestaruus oli Vesterisen toinen.


title: Moottoripyörätrialin maailmanmestaruuskausi 1975

text: Trialin maailmanmestaruudesta ajettiin ensimmäisen kerran vuonna 1975. Mestaruuden voitti brittiläinen Martin Lampkin. Mestaruus jäi Lampkinin ainoaksi.


title: Moottoripyörätrialin maailmanmestaruuskausi 1990

text: Trialin maailmanmestaruudesta ajettiin 16. kerran vuonna 1990. Mestaruuden voitti espanjalainen Jordi Tarrés. Mestaruus oli Tarrésin kolmas.


title: Moottoripyörätrialin maailmanmestaruuskausi 1991

text: Trialin maailmanmestaruudesta ajettiin 17. kerran vuonna 1991. Mestaruuden voitti espanjalainen Jordi Tarrés. Mestaruus oli Tarrésin neljäs.


title: Timo Kettunen

text: Timo Kettunen on suomalainen terveystieteilijä, luennoitsija, tietokirjailija ja bloggaaja. Kettunen on keskittynyt popularisoimaan terveyteen liittyvää tiedettä ja kyseenalaistamaan terveydellä rahastavat ja tiedettä väärin käyttävät ihmiset. Usein hän tekee sen huumorin keinoin. Kettunen on koulutukseltaan terveystieteiden maisteri (liikuntalääketiede), farmaseutti ja koulutettu hieroja. Kettunen on blogannut useilla eri alustoilla ja pitänyt Terveysmyrskyn Facebook-sivustoa useamman vuoden ajan. Lisäksi hän on haastanut muun muassa Olli Postin videoituun debattiin, jonka juonsi Mari Sainio.


title: Timo Kettunen

text: Kettunen on Diske Oy:n perustaja ja toimitusjohtaja.


title: QuakeCon

text: QuakeCon on vuodesta 1996 lähtien vuosittain järjestetty tapahtuma, joka on nimetty id Softwaren kehittämän "Quaken" mukaan. Kolmipäiväiseen vuoden 2018 tapahtumaan odotettiin tulevan 10 000 kävijää.


title: QuakeCon

text:
Tapahtumassa esitellään nykyään Bethesda Softworksin tulevia pelejä sekä järjestetään LAN-verkossa pelaamista.
QuakeCon 2018 -tapahtumassa esiteltiin muun muassa tuleva "Doom Eternal".


title: The International (Dota 2)

text: The International on vuosittain järjestettävä Dota 2 -videopelin kilpailutapahtuma. Se on ollut useita vuosia suurin elektronisen urheilun tapahtuma maailmassa. Tapahtuman palkintopotit ovat usein olleet kymmeniä miljoonia dollareita.


title: The International (Dota 2)

text: Tapahtuma on järjestetty vuodesta 2011 lähtien. Vuonna 2018 palkintopotissa oli yli 20 miljoonaa dollaria. Yle esitti vuoden 2018 tapahtuman Areena-palvelussa.


title: The International (Dota 2)

text: Vuonna 2017 tapahtuman voitti viisihenkinen Team Liquid, jossa pelaa suomalainen Lasse Urpalainen. Vuonna 2018 Vancouverissa pelatun turnauksen voitti OG, jossa pelasivat suomalaiset Jesse Vainikka ja Topias Taavitsainen.


title: OpenRefine

text: OpenRefine, entiseltä nimeltään Google Refine ja sitä ennen Freebase Gridworks, on itsenäinen avoimen lähdekoodin työpöytäsovellus tiedon siivoamiseen ja muuntamiseen muihin muotoihin. Se toimii vastaavalla tavalla kuin taulukkolaskentasovellukset (ja voi työstää taulukkolaskennan tiedostomuotoja). Se kuitenkin käyttäytyy enemmän kuin tietokanta.


title: OpenRefine

text: OpenRefine käsittelee "tietorivejä", joissa on soluja "sarakkeissa," samaan tapaan kuin relaatiotietokantojen taulukoissa. OpenRefinessa projekti koostuu yhdestä taulukosta. Käyttäjä voi suodattaa näytettäviä rivejä käyttämällä "fasetteja", jotka määrittävät suodatuskriteerit (esimerkiksi näyttää rivit, jossa tietty sarake ei ole tyhjä). Toisin kuin taulukkolaskennassa, useimmat toiminnot OpenRefinessa tehdään kaikille suodatettuna oleville riveille: tietyssä sarakkeessa olevan tiedon muokkaus, uuden sarakkeen luominen perustuen olemassa olevan sarakkeen tietoihin, jne. Kaikki datasetissä tehdyt toimet tallennetaan ohjelmaan ja ne voidaan toistaa toiselle datasetille.


title: OpenRefine

text: Toisin kuin taulukkolaskennassa, kaavoja ei tallenneta soluihin, vaan muuntaminen kaavalla tehdään kerran ja kaava tallennetaan myöhempää käyttöä varten. Muuntamislausekkeet voidaan kirjoittaa General Refine Expression Language (GREL) -kielellä, Jythonilla (eli Python) ja Clojurella.


title: OpenRefine

text: Ohjelmalla on web-käyttöliittymä. Se ei kuitenkaan ole verkossa isännöity (SAAS), vaan sen voi ladata vapaasti ja asentaa paikallisesti. Kun OpenRefine käynnistetään, se käynnistää web-palvelimen ja selainkäyttöliittymän, jolla palvelinta hyödynnetään.Tuonti on tuettu seuraavissa muodoissa:Jos lähtötiedot ovat ei-standardissa tekstimuodossa, ne voidaan tuoda konaisina riveinä jakamatta sarakkeisiin, ja sarakkeet erotetaan myöhemmin OpenRefinen työkaluilla. Refine tukee arkistoituja ja pakattuja tiedostoja (.zip, .tar.gz, .tgz, .terva.bz2, .gz tai .bz2) ja se voi ladata lähtötiedostoja URL-osoitteesta. Kun käyttää verkkosivuja syötteenä, on mahdollista tuoda URL-osoitteiden luettelo ja Käyttää web-sivuja, kuten input, se on mahdollista tuoda luettelon Url-osoitteita, ja sitten vedota URL noutaa toiminto.


title: OpenRefine

text: Vienti on tuettu seuraavissa tiedostomuodoissa:OpenRefine -projektin voi viedä .tar.gz arkistona.


title: OpenRefine

text: OpenRefine oli alkujaan Metawebin kehittämä Freebase Gridworks ja se on ollut saatavilla avoimena lähdekoodina tammikuusta, 2010 alkaen. Google osti Freebasen kehittäjän Metawebin 16. heinäkuuta 2010, ja  nimesi Freebase Gridworksin Google Refineksi 10. marraskuuta 2010, julkistamalla samalla version 2.0. Alkuperäinen ohjelmoija David Huynh ilmoitti 2. lokakuuta 2012, että Google lopettaisi pian aktiivisen tukensa Google Refinelle. Siitä lähtien ohjelmistokoodi on ollut siirtymävaiheessa avoimen lähdekoodin projektiksi nimeltä OpenRefine.


title: Jeremy Bracco

text: Jeremy Bracco (s. 17. maaliskuuta 1997 Freeport, New York) on yhdysvaltalainen jääkiekkoilija, pelipaikaltaan oikea laitahyökkääjä. Hän on pelannut vuodesta 2017 Toronto Marliesissa AHL:ssä.


title: Jeremy Bracco

text: Bracco pelasi ennen ammattilaisuraansa muun muassa USA Hockey National Team Development Programin USHL-joukkueessa vuosina 2013–2015 ja kahdessa eri OHL-joukkueessa, Kitchener Rangersissä vuosina 2015–2016 ja Windsor Spitfiresissa vuonna 2017. Hän oli voittamassa Spitfiresissa Memorial Cup -turnausta vuonna 2017. Hän teki kolme pistettä turnauksen lukemiin 4–3 päättyneessä loppuottelussa Erie Ottersia vastaan, muun muassa ottelun avausmaalin. Ennen siirtymistään OHL:ään Bracco pelasi vuonna 2015 myös muutaman ottelun Boston Collegen yliopistojääkiekkojoukkueessa.


title: Jeremy Bracco

text: NHL-seura Toronto Maple Leafs varasi Braccon toisella kierroksella, numerolla 61. Hän aloitti ammattilaisuransa vuonna 2017 Maple Leafsin farmijoukkueessa Toronto Marliesissa AHL:ssä ja pelasi ensimmäisellä kaudellaan 50 runkosarja- ja neljä pudotuspeliottelua. Hän teki runkosarjassa yhteensä 32 tehopistettä, kuusi maalia ja 26 syöttöpistettä, ja pudotuspeleissä yhden, maalin. Marlies voitti kauden päätteeksi AHL:n mestaruuden, Calder Cupin.


title: Jeremy Bracco

text: Bracco edusti maataan alle 18-vuotiaiden maailmanmestaruuskilpailuissa 2015 ja nuorten maailmanmestaruuskilpailuissa 2017. Yhdysvallat voitti molemmissa turnauksissa kultaa. Bracco oli voittamassa myös World U-17 Hockey Challengea alkuvuonna 2014.


title: Cieza

text:
Cieza on kaupunki Murcian alueella kaakkoisessa Espanjassa noin 50 kilometriä Murcian kaupungista luoteeseen.
Ciezan elinkeinoelämälle maatalouden merkitys on edelleen suuri, huolimatta teollisuuden ja palvelujen noususta.


title: Cieza

text: Cieza sijaitsee Murcian alueen pohjoisosassa noin 70 kilometriä Välimeren rannalta ja Costa Blancan rannikkovyöhykkeeltä länteen. Se on Vega Alta del Segura -aluehallintoyksikön pääkaupunki. Hallintoyksikön väkiluku on noin 54 000.


title: Cieza

text: Ciezan halki virtaa 325-kilometrinen Río Segura, joka on kaakkoisen Espanjan suurimpia vesiväyliä.


title: Cieza

text: Keskeinen maantieliikenteen yhteys on maksuton Autovía de Murcia (A-30; Albacete–Cartagena). Cieza sijaitsee luoteis–kaakkoissuuntaisen moottoritien puolessavälissä. Ciezan rautatieasema, Estación de Cieza, sijaitsee linjalla Chinchilla–Cartagena.


title: Cieza

text: Ciezan vuotuinen keskilämpötila on 17 °C. Välimeri on sen verran etäällä, että ilmastossa on mantereisia piirteitä. Talvella lämpötila saattaa pudota jopa alle 7 °C:een, ja yölämpötilat laskevat toisinaan pakkasen puolelle. Heinäkuun keskilämpötila on 26 °C, eikä 35 °C:n ylittäminen ole kesäaikaan lainkaan tavatonta.


title: Cieza

text: Ciezan asutushistoria alkaa paleoliittiselta kaudelta. Pronssikaudella nykyistä Ciezan aluetta asuttivat iberit, kuten koko Iberien niemimaan itäosaa. Heidän jäljiltään on löydetty arkeologinen esiintymä El Morrón de Bolvax, joka sijaitsee kolme kilometriä Ciezan keskustasta etelään. Bolvaxin laajuus on noin 10 km².


title: Cieza

text: Arabit asuttivat aluetta 1000-luvulta 1200-luvulle ja vaikuttivat merkittävästi paikalliseen kulttuuriin ja maanviljelykseen. Heidän kaupunkinsa nimi oli Medina Siyâsa. Arabien aikakaudelta on löydetty verraten rikas kulttuuriperintö: taiten koristeltua arkkitehtuuria ja keramiikkaa sekä kristallia ja metallia. Siyâsa sijaitsi rinnemaastossa ja sitä suojellut linnake Alcazaba de Siyâsa kohoaa rinteen huipulla.


title: Cieza

text: Nykyinen Cieza sai alkunsa 1243 kuningas Alfonso X Viisaan valloitettua alueen reconquistan yhteydessä. Murcian taifasta tehtiin kristitty kuningaskunta, joka oli sidoksissa Kastilian kuningaskuntaan. Sittemmin Ciezan alueella vaikutti Santiagon ritarikunta, joka oli luotu suojelemaan pyhiinvaeltajia Maurien hyökkäyksiltä. 1500- ja 1600-luvuilla Ciezan elämää hankaloittivat paikallisten mahtisukujen alituiset kiistat ja eripura.


title: Cieza

text: Pyreneiden niemimaan sota oli Ciezalle tuhoisa vetäytyvien ranskalaisjoukkojen kylväessä tuhoa. Myöhemmin 1800-luvulla Ciezan kehitys sai uutta pontta. Cieza julistettiin virallisesti kaupungiksi 1926. Seuraavina vuosikymmeninä kaupungin elinkeinoelämä kehittyi, erityisen tärkeä oli espartokuitu. 1970-luvulla espartoon liittyvä teollisuus alkoi taantua keinokuitujen tullessa markkinoille. Espartokuidun aikakaudesta muistuttaa Pequeño Museo del Esparto eli pieni esparto-museo.


title: Cieza

text: Ciezan nykyinen keskusta on pääosin moderni abstraktein mosaiikkikuvioin päällystettyine jalankulkuvyöhykkeineen. Kirkkorakennuksista mainittakoon 1700-luvun Basílica de Nuestra Señora de la Asunción.


title: Cieza

text: Erilaisia festivaaleja ja muita tapahtumia Ciezassa on useita, muun muassa Feria y Fiestas de San Bartolomé, joka järjestetään 23. elokuuta – 31. elokuuta. Eräs yleisömagneeteista on vuonna 1995 alkunsa saanut Lanzamiento del hueso de oliva.


title: Cieza

text: Ciezan paikallinen jalkapalloseura on Club Deportivo Cieza, joka tunnetaan nimellä "esparteros". Kaupungissa on myös toinen jalkapalloseura, el Club de Fútbol Ciudad de Cieza.


title: Emilia Bicchieri

text: Autuas Emilia Bicchieri O.P. (1238 Vercelli, Piemonte, Italia – 3. toukokuuta 1314 Vercelli, Piemonte, Italia) oli dominikaani, nunna, prioritar, ihmeidentekijä ja stigmaatikko. Hän oli neljäs seitsemästä tyttärestä Pietro Bicchierin perheessä, hänen äitinsä kuoli hänen ollessaan vielä tyttö, mutta hän asetti itsensä Jumalanäidin suojelukseen ja rupesi nunnaksi 18-vuotiaana. 1537 hänen jäänteensä siirrettiin Pyhän Margaretin luostariin, 1811 Vercellin katedraaliin ja 19. heinäkuuta 1769 paavi Klemens XIV salli häntä kunnioitettavan autuaana. Naisen motto oli “Tee kaikki yksin Jumalalle” ja hänen juhlapäiväänsä vietetään 19. elokuuta tai 3. toukokuuta.


title: Crisu Ristseppä

text: Jukka "Crisu" Ristseppä on suomalainen kitaristi.


title: Crisu Ristseppä

text: Ensimmäisen kitaransa Ristseppä sai 1967 joululahjana. Alkuun kitaransoitossa Ristseppä pääsi jo kavereiden kitaroilla. Ensimmäinen vakituinen bändi, jonka kanssa Ristseppä kävi keikkailemassa, oli Aivoaine. Aivoaine-yhteistyö loppui kuitenkin lyhyeen, koska musiikillinen yritys oli bändissä eri maata. Crisu keskittyi soolojen soittamiseen. Komppaaminen ei pysynyt oikein kasassa.


title: Crisu Ristseppä

text: Aivoaine-kokemuksen jälkeen oli pieni vierailu Olli Ödnerin Kolerayhtyeessä sekä Remun pikkuveljen bändissä, jonka kanssa lämppärikeikka Hurriganesille Työväen Talolla noin 1972. Samana vuonna Crisu pääsi kokeilemaan siipiään vanhojen konkareiden Frank Robsonin, Raikka Rautarinteen ja Holle Holopaisen kanssa. Ohjelmisto koostui Spencer Davis Groupin ja Trafficin kappaleista. Yhtye teki vain yhden esiintymisen Eteläsuomalaisessa osakunnassa vanhan Bio Bion yläkerrassa. Vanha Isäntä -yhtyeen kanssa tuli myös tehtyä blueskeikkoja. Rotweilers-yhtyeen kanssa. 'Crisu on tehnyt studiosessioita muun muassa Salomonin 'Mentiin seslonkiin'. Matin ja Tepon levy -yhtiössä M & T Productions.


title: Crisu Ristseppä

text: Hän soitti Päivi Paunun taustabändissä vuosina 1972–1973 ja 1973–1977.


title: Crisu Ristseppä

text: Ristseppä oli kitaristina ja lauluntekijänä helsinkiläisessä Jig-Saw-yhtyeessä, joka julkaisi ainoan albuminsa "Ujo poika" vuonna 1975 sekä Riki Sorsan ollessa laulajana viimeisen singlensä vuonna 1977.


title: Crisu Ristseppä

text: Muutama kuukausi sen jälkeen hän keikkaili afroamerikkalaisen muusikon mukana Tanskassa ja asui Kööpenhaminassa.


title: Crisu Ristseppä

text: Kööpenhaminan jälkeen vuorossa olivat Stars-yhtye ja Johnny Savage and the Riders, jonka vuonna 1979 ilmestyneen "Night Bar Boogie" -albumin nimikkokappale oli Ristsepän kirjoittama. Johnny Savage and the Ridersin riveissä hänet nähtiin myös Visa Mäkisen elokuvassa "Voi juku – mikä lauantai".


title: Crisu Ristseppä

text: Vuonna 1978 Ristseppä liittyi Limousine-yhtyeeseen, jonka muut jäsenet olivat Zape Leppänen, Ari Vaahtera ja Tapio Niemelä. Yhtye julkaisi ensimmäisen singlensä vuonna 1979 ja seuraavan vuonna 1981 Leppäsen ja Vaahteran kuuluessa samaan aikaan myös Bluesoundsiin.


title: Crisu Ristseppä

text: Ristseppä soitti vuonna 1980 Kojon yhtyeessä, joka tuolloin esiintyi muun muassa Roskilden rockfestivaalilla. Tämän jälkeen Ristseppä soitti vuonna 1981 Riki Sorsan yhtyeessä ja myös Tapio Niemelä Blues Bandissa, joka vuonna 1981 julkaisi albumin "Blues Ain't Bad". Yhtye muutti sittemmin nimekseen BAL-8.


title: Crisu Ristseppä

text:
Kahdeksankymmenluvun puolivälissä Ristseppä soitti Who's Muddy Shoes yhtyeessä Pete Nurmen, Luumu Kaikkosen ja Tipi Järvisen kanssa. (Tipi Rummuissa)
Tämän jälkeen seurasi Ruotsiin muutto. Vuodesta 1996 jatkuivat livekeikat pienimuotoisina pyrähdyksinä, tosin samaan aikaan Crisu oli esiintymässä myös Kaustisen kansanmusiikkifestivaaleilla kanteleensoittaja/laulaja Liisa Matveisen kanssa.


title: Crisu Ristseppä

text: Samana vuonna Ristseppä osallistui Järvenpään Bluesfestivaaliin Los Tacos -yhtyeen vieraana Dave Lindholmin kanssa, jonka kanssa Crisu oli Limousine-yhtyeen riveissä soittanut saman festivaalin päälavalla jo 1979.


title: Crisu Ristseppä

text: Vuonna 2014 Ristseppä esiintyi Espan lavalla Ile Rantamäki & Blue$brokers -yhtyeen vieraana kahtena peräkkäisenä päivänä.


title: Crisu Ristseppä

text: Tukholmassa Crisu on myös vieraillut muiden bändien keikoilla ja soittanut muun muassa Jukka Tolosen kanssa. Ari Kyyrön kirjanjulkaisutilaisuudessa Natsalla Crisu soitti Bluesprofessionales yhtyeessä (Häkä Virtanen basso, Ana Tammilehto kitara ja laulu sekä Nipa Manninen rummut) Viimeisten neljän vuoden aikana Crisu on soittanut muun muassa Juhani Haaviston kanssa Seinäjoella "Vekseliaukion bileissä" erilaisissa kokoonpanoissa.


title: Crisu Ristseppä

text: Ristseppä soittaa aktiivisesti sekä Suomessa että Ruotsissa.


title: The Lost Art of Keeping a Secret

text: The Lost Art of Keeping a Secret on yhdysvaltalaisen rockyhtye Queens of the Stone Agen kappale, joka julkaistiin ensimmäisenä singlenä yhtyeen toiselta albumilta "Rated R" 7. elokuuta 2000. Kappale on yhtyeen laulaja Josh Hommen ja basisti Nick Oliverin kirjoittama ja sille kuvattiin lisäksi musiikkivideo.


title: The Lost Art of Keeping a Secret

text: ”The Lost Art of Keeping a Secret” ylsi Britannian singlelistalla parhaimmillaan sijalle 31. Singlen B-puolena julkaistiin kappale ”Ode to Clarissa”.


title: Huddle

text: Huddle on aloituskokous amerikkalaisessa jalkapallossa. Yleensä jokaisen yrityksen välissä joukkue kerääntyy lyhyeen kokoukseen ja sopii mikä peli pelataan seuraavaksi. Etenkin hyökkäys kokoontuu huddleen pelinrakentajan johdolla, mutta usein myös puolustuksella on oma huddle.


title: Huddle

text: Ei ole varmuutta, milloin huddle tuli osaksi amerikkalaista jalkapalloa. Huddlen on väitetty syntyneen Gallaudetin yliopistossa 1890-luvulla tai Oregonin yliopistossa vuonna 1918.


title: Huddle

text: Hyökkäystä, joka aloitetaan ilman aloituskokousta kutsutaan nimellä "no-huddle". Siinä on tarkoitus aloittaa yritys ennen kuin puolustus on ehtinyt asettua paikoilleen ja reagoida hyökkäyksen muodostelmaan. No-huddlea alettiin käyttää NFL-liigassa 1980-luvulla.


title: Feel Good Hit of the Summer

text: Feel Good Hit of the Summer on yhdysvaltalaisen rockyhtye Queens of the Stone Agen kappale, joka julkaistiin toisena singlenä yhtyeen toiselta albumilta "Rated R" 27. marraskuuta 2000. Kappale on yhtyeen laulaja Josh Hommen ja basisti Nick Oliverin kirjoittama ja sille kuvattiin aiempien singlejen tapaan musiikkivideo.


title: Feel Good Hit of the Summer

text: ”Feel Good Hit of the Summer” ei yltänyt kotimaassaan Billboard Hot 100-listalle, eikä myöskään Britannian singlelistalle. Singlen B-puolena julkaistiin kappale ”You’re So Vague” sekä cover-kappaleet ”Never Say Never” ja ”Who’ll Be the Next in Line”.


Luettelo Portugalin laivaston fregateista sisältää Portugalin laivaston fregatit. Aluksista osa on uudelleen luokiteltuja fregateiksi luokiteltuja avisoja tai korvetteja, mutta Natoon liittymisen jälkeen luokitus yhdenmukaistettiin.


title: Hurley Haywood

text: Hurley Haywood (s. 4. toukokuuta 1948 Chicago, Illinois, Yhdysvallat) on uransa päättänyt yhdysvaltalainen kilpa-ajaja.


title: Hurley Haywood

text: Haywoodin meriittilistalla on kolme Le Mansin 24 tunnin ajon yleiskilpailun voittoa vuosilta 1977, 1983 ja 1994. Vuonna 1973 Hurley sijoittui kolmanneksi Pohjois-Amerikan Can-Am -sarjassa ja seuraavana vuonna hän ajoi niin ikään kolmanneksi Watkins Glenin kuuden tunnin kestävyyskilpailussa. 1977 Martini Porschen tiimissä ajetun LeMansin voiton ohessa Haywood sijoittui Yhdysvaltain IMSA Camel GT Challengen kakkossijalle Bob Hagelstadin teamin Porschella. 1978 Haywood osallistui niin ikään Martini Porschella Le Mansin 24 tunnin kilpailuun ja sijoittui sillä kertaa kolmanneksi. Tämän jälkeen Haywood ajoi Euroopan ja Yhdysvaltain urheiluautosarjoissa ilman mainittavaa menestystä ja kokeili myös kaudella 1981 kolmen kilpailun verran Indy Car luokkaa. 1982 Haywood ajoi C-ryhmän Rothmans Porschella kolmanneksi Le Mansin 24 tunnin kilpailussa yhdessä Al Holbertin ja Jürgen Barthin kanssa.


title: Hurley Haywood

text: 1985 Haywood sijoittui kolmanneksi IMSA Camel GT Prototyyppien sarjassa Group44 teamin C-ryhmän Jaguarilla. Suurimmassa osassa sarjan osakilpailuista Haywoodin ajajaparina oli britti Brian Redman


title: Hurley Haywood

text: Vuodesta 2000 alkaen Haywood kilpaili enää Grand American Rolex -sarjassa, ensin protyyppiluokassa ja viimeiset vuotensa 2011 ja 2012 GT3-luokassa ilman mainittavaa menestystä.


title: First It Giveth

text: First It Giveth on yhdysvaltalaisen rockyhtye Queens of the Stone Agen kappale, joka julkaistiin kolmantena singlenä yhtyeen kolmannelta albumilta "Songs for the Deaf" 18. elokuuta 2003. Kappale on yhtyeen laulaja Josh Hommen ja basisti Nick Oliverin kirjoittama ja sille kuvattiin aiempien singlejen tapaan musiikkivideo.


title: First It Giveth

text: ”First It Giveth” ylsi Britannian singlelistalla parhaimmillaan sijalle 33. Singlen B-puolena julkaistiin kaksi cover-kappaletta ja kaksi remixiä.


title: Harva hyvin kuolee

text: Harva hyvin kuolee ("Her Privates We") on Frederic Manningin kirjoittama romaani, jonka tapahtumat sijoittuvat ensimmäisen maailmansodan rintamille Sommessa ja Acressa.


title: Harva hyvin kuolee

text: Kirja julkaistiin alun perin nimellä "The Middle Parts of Fortune" vuonna 1929 tekijänään salanimi ”Sotamies 19022”. Sitä painettiin ja myytiin yksityisesti alle 600 kappaletta. Alkuperäisen teoksen kieli oli ruokkoamatonta ja tuntui monista lähes rienaukselta, sillä sen kaikki sotilaat kiroilevat jatkuvasti. Miehissä ei ole sotilaallista intoa, isänmaallisuus ei innosta ja he pikemminkin sietävät kuin kunnioittavat upseereitaan. Kun ei olla taistelussa, miehiä kiinnostaa vain ruoka, juoma ja seksi. Kotirintamasta todetaan vain, että ”"ne ei välitä vittuakaan mitä meille tapahtuu"”.


title: Harva hyvin kuolee

text: Vuonna 1930 ilmestyi kirjan siistitty versio, nyt nimellä "Her Privates We". Teos oli myynti- ja arvostelumenestys. Ensimmäisen kolmen kuukauden aikana sitä myytiin 15 000 kappaletta. Vaikka teosta oli siistitty, sitäkin pitivät monet yhä edelleen rienauksena. Kirjan tyyli ja pohdinnat sekä tietty herkkyys kielivät, että tekijä ei voi olla aivan tavallinen sotamies. Arvailut tekijästä käynnistyivät lähes heti ja T. E. Lawrence osui arvailussaan oikeaan. Ernest Hemingway luki kirjan kerran vuodessa ”"jotta muistaisin miten asiat todella olivat..."”. Myös T. S. Eliot ylisti romaania.


title: Harva hyvin kuolee

text: Kirjan päähenkilö on Bourne-niminen sotamies. Hän on erilainen kuin muut miehet hänen ympärillään, muita vanhempi, oppinut ja lukenut, mutta haluton hyödyntämään etuja, joita hänen taustansa voisi armeijassa antaa. Bourne on myös aliupseerien ystävä, ryypiskelee kersanttien kanssa ja toimii tulkkina, kun pitää asioida linjojen lähettyvillä asuvien ranskalaisten siviilien kanssa.


title: Harva hyvin kuolee

text: Romaanilla on melko vähän tekemistä taisteluiden kanssa, vaikka niitäkin käydään läpi aina lähitaisteluita myöten. Tapahtumat ovat enimmäkseen linjojen takana, työpalvelussa tai harjoituksissa. Esille tulee juoksuhautojen lieju ja kuoleman sattumanvaraisuus.


title: Wacker-hapetus

text: Wacker-hapetus tai Wacker-prosessi on kemiallinen reaktio, jossa happi hapettaa palladium- ja kupariyhdisteiden katalysoimana alkeenin aldehydiksi tai ketoniksi. Erityisen tärkeä reaktio on valmistettaessa asetaldehydiä eteenistä.


title: Wacker-hapetus

text: F. C. Phillips havaitsi palladiumkloridin hapettavan etaanin asetaldehydiksi ja raportoi reaktion ensimmäisen kerran vuonna 1894. Tässä reaktiossa palladiumkloridia tarvitaan kuitenkin stoikiometrinen määrä ja reagenssin kalleuden vuoksi reaktio ei yleistynyt. 1950-luvun lopulla saksalaisten kemianalanyhtiöiden Wacker Chemien ja Hoechst AG:N tutkijat kehittivät samanaikaisesti palladium- ja kuparikatalysoitua menetelmää asetaldehydin valmistamiseksi eteenistä. Prosessin julkaisi ensimmäisen kerran Wacker Chemiellä työskennellyt Juergen Smidt ryhmineen vuonna 1959.


title: Wacker-hapetus

text: Wacker-hapetus sopii niin kutsuttujen terminaalisten alkeenien, joiden kaksoissidos on hiilivetyketjun päässä, hapettamiseen. Eteeni hapettuu asetaldehydiksi, mutta muut terminaaliset alkeenit muodostavat pääasiassa metyyliketoneja. Liuottimena reaktiossa toimii veden ja orgaanisen liuottimen seos. Wacker-hapetuksen reaktiomekanismin ensimmäisessä vaiheessa palladiumkloridi koordinoituu yhteen kloridi-ioniin ja alkeeniin. Tämä on reaktion reaktionopeutta rajoittava vaihe. Vesi korvaa yhden kloridiligandeista seuraavassa vaiheessa ja muodostuu hydroksyylipalladiumkompleksi. Palladium katalysoi hydroksyyliryhmän liittämistä alkeenin kaksoissidokseen ja samalla palladiumiin koordinoituu uusi vesimolekyyli. Seuraavassa vaiheessa yksi kloridi-ioneista irtoaa palladiumista ja muodostuu palladiumin ja enolin välinen kompleksi. Enoli tautomerisoituu asetaldehydiksi tai ketoniksi ja irtoaa katalyytistä. Samalla palladium pelkistyy hapetusluvullta +II hapetusluvulle 0. Reaktioseokseen on lisätty kupari(II)kloridia, jonka tehtävänä on hapettaa palladium takaisin hapetusluvulle +II. Samalla kupari itse pelkistyy itse hapetusluvulle +I, mutta happi hapettaa sen jälleen hapetusluvulle +II.


title: Moottoripyörätrialin maailmanmestaruuskausi 1976

text: Trialin maailmanmestaruudesta ajettiin toisen kerran vuonna 1976. Mestaruuden voitti suomalainen Yrjö Vesterinen. Mestaruus oli Vesterisen ensimmäinen.


title: Moottoripyörätrialin maailmanmestaruuskausi 1978

text: Trialin maailmanmestaruudesta ajettiin neljännen kerran vuonna 1978. Mestaruuden voitti suomalainen Yrjö Vesterinen. Mestaruus oli Vesterisen kolmas ja viimeinen.


title: Little Sister

text: Little Sister on yhdysvaltalaisen rockyhtye Queens of the Stone Agen kappale, joka julkaistiin ensimmäisenä singlenä yhtyeen neljänneltä albumilta "Lullabies to Paralyze" 7. maaliskuuta 2005. Kappale on Josh Hommen, Troy Van Leeuwenin ja Joey Castillon kirjoittama ja sille kuvattiin aiempien singlejen tapaan musiikkivideo.


title: Little Sister

text: ”Little Sister” ylsi Britannian singlelistalla parhaimmillaan sijalle 18. Singlen B-puolena julkaistiin remix kappaleesta ”The Blood Is Love”.


title: AGM-69 SRAM

text: Boeing AGM-69 SRAM ("Short Range Attack Missile", suom. "lyhyen kantaman rynnäkköohjus") on yhdysvaltalainen ns. ensi-iskuun tarkoitettu strategisen luokan Stand-Off -tyyppinen hyökkäysase, vihollisen ilmapuolustuksen lamauttamista varten. Tämän ohjusaseen ensisijaisiksi maaleiksi soveltuivat tutka-asemat, ilmatorjunta-asemat kuten tykkipatterit ja it-ohjusasemat, sekä mahdollisesti myös lentokentät. AGM-69 SRAM:in kehittely alkoi vuoden 1963 jälkeen, jolloin edellisena vuonna hylätylle GAM-87 Skybolt "(AGM-48)":ille alettiin hakemaan korvaajaa. Vuonna 1964 aloitettiin varsinainen suunnittelu. Vuonna 1966 tapahtui tarkempi määritys, kehitysaskelien merkeissä. Ensilaukaisu tapahtui 1969, ja käyttöönotto 1972. Osiltaan AGM-69 SRAM korvasi myös AGM-28 Hound Dogin.


title: AGM-69 SRAM

text: Aseen kantaman maksimi oli 170-200 km. Matalalta tehdyn hyökkäyksen kantama oli vain noin 50-55 km. Enin nopeus oli 3.0 - 3.5 Machia. Suunnistustapa oli inertiasuunnistus, joskin tämä ohjus oli tutkakorkeusmittarilla varustettu. Se antoi keskiosumapistearvioksi (CEP) 430 m. Ohjuksen omamassa oli 1 010 kg. Lockheedin valmistama SR-75 rakettimoottori oli kaksivaiheinen sekä kiinteätä polttoainetta käyttävä. SRAM-ohjuksen taistelukärki oli "W-69" -tyypin ydinkärki. Se oli kaksivalintainen: joko 17 kT tehoinen fissioräjähde "(1st stage)" tai 170 kT (joidenkin lähdeviitteiden mukaan 200 kT) tehoinen lämpöydinräjähde "(2nd stage)". Asetyyppinä Boeing AGM-69 SRAM poistettiin vasta vuonna 1993. Kaiken kaikkiaan 1 500 tuotantoyksilöä valmistettiin, näistä 1 100 varustettiin ydinkärjillä.


title: AGM-69 SRAM

text: Tämän ydinkärjellä varustetun hyökkäysohjuksen eräs huomattava käyttäjä oli 509. Bomb Wing, joka on sijoitettuna AFB Peaseen New Hampshiressa. AGM-69 SRAM oli eräs varsin merkittävä osa SAC:n eli Yhdysvaltain strategisten ilmavoimien aseistusta. Yhdysvalloissa oli kolme eri konetyyppiä, jotka kykenivät kuljettamaan AGM-69 SRAM:in, ne ovat Boeing B-52 G/H Stratofortress, General Dynamics F-111A Aardvark, sekä Rockwell B-1B Lancer.


title: AGM-69 SRAM

text: Eräs Naton operaatiosuunnitelmista "(OPLAN 10-1 & OPLAN 100-6)" oli ydiniskujen tekeminen Suomeen, näissä lamautettaisiin lentokenttien toiminnat. Arviolta 21-23 ydinkärkeä oli tätä tarkoitusta varten varattuina. Tuolloin olisi 19 eri paikkakuntaa pommitettu ydinasein. Nuo maalituksen kohteet olivat hyvin korkealla prioriteetilla, eli suuressa vaarassa saada kokea ydinpommitushyökkäys ydinkriisin uhatessa. Boeing AGM-69 SRAM olisi ollut näihin käyttötarkoituksiin, varsin hyvin soveltuva hyökkäysase.


title: AGM-69 SRAM

text: Tämän ohjusasetyypin seuraaja on Boeing AGM-86 ALCM, "Air Launched Cruise Missile", jonka lentotestit alkoivat vuonna 1976. Se on ollut käytössä alkaen vuodesta 1981.


title: Burning Bridges (Naked Eyesin albumi)

text: Burning Bridges on brittiläisen yhtyeen Naked Eyesin esikoisalbumi, jonka EMI julkaisi vuonna 1983. Albumi julkaistiin Yhdysvalloissa ja Kanadassa nimellä "Naked Eyes". Kappale ”Always Something There to Remind Me” julkaistiin singlenä ja sijoittui niin Britannian kuin Yhdysvaltainkin singlelistoille.


title: Burning Bridges (Naked Eyesin albumi)

text: "Naked Eyesin" kappale ”Always Something There to Remind Me” sijoittui Yhdysvaltain Billboard Hot 100 -singlelistan 8. sijalle, ”Promises, Promises” 11. sijalle ja ”When the Lights Go Out” 37. sijalle. Albumi puolestaan sijoittui Billboard 200 -albumilistan 32. sijalle.


title: Peter Cowie

text: Peter Cowie (s. 24. joulukuuta 1939) on brittiläinen elokuvakriitikko ja elokuvahistorioitsija, joka on erikoistunut Pohjoismaiseen elokuvaan. Hän toimitti pitkään vuonna 1963 ensimmäistä kertaa ilmestynyttä "International Film Guide" -vuosikirjaa, ja on julkaissut yli 30 teosta. Cowie on kirjoittanut muun muassa Ingmar Bergmanin ja Akira Kurosawan elämäkerrat.


title: Peter Cowie

text: 1980-luvulla Cowie vaikutti myös Suomessa toimien Helsingissä järjestetyn Hanasaaren pohjoismaisen elokuvafestivaalin johtajana vuodesta 1983 lähtien. Vuonna 2006 hän toimitti Yleisradiolle Alexis Kourosin ohjaaman viisiosaisen televisiosarjan "Matka suomalaiseen elokuvaan".


title: Fuel for the Fire (Naked Eyesin albumi)

text: Fuel for the Fire on brittiläisen yhtyeen Naked Eyesin toinen studioalbumi, jonka Parlophone julkaisi vuonna 1984. Pohjois-Amerikassa albumin julkaisi EMI America Records.


title: Fuel for the Fire (Naked Eyesin albumi)

text: "Fuel for the Firen" kappale ”(What) In the Name of Love”, jonka tuotti Arthur Baker, sijoittui Billboard Hot 100 -singlelistan 39. sijalle. Albumi puolestaan sijoittui Billboard 200 -albumilistan sijalle 83.


title: She’s Electric

text: She’s Electric on brittiläisen rockyhtye Oasiksen kappale, joka on yhdeksäs raita yhtyeen toisella albumilla "(What’s the Story) Morning Glory?" (1995). Kappale julkaistiin uudelleen Euroopassa promosinglenä syyskuussa 2014. CD-levyn B-puolena on demoversio kappaleesta.


title: She’s Electric

text: ”She’s Electric” kuului Oasiksen soittolistaan ainoastaan "Heathen Chemistry Tour" -kiertueella vuosina 2001–2002. Se esitettiin ensimmäisen kerran livenä 7. lokakuuta 2001.


title: In My Head

text: In My Head on yhdysvaltalaisen rockyhtye Queens of the Stone Agen kappale, joka julkaistiin toisena singlenä yhtyeen neljänneltä albumilta "Lullabies to Paralyze" 27. kesäkuuta 2005. Kappaleen on kirjoittanut Josh Homme, Troy van Leeuwen, Josh Freese, Joey Castillo ja Alain Johannes. Sille kuvattiin aiempien singlejen tapaan musiikkivideo.


title: In My Head

text: ”In My Head” ylsi Britannian singlelistalla parhaimmillaan sijalle 44. Singlen B-puolena julkaistiin liveversiot kappaleista ”I Think I Lost My Headache” ja ”God Is in the Radio”.


title: Leo Engel

text: Leo Engel oli suomalainen graafikko, joka tunnetaan muun muassa elokuvajulisteistaan. 1960-luvulla hän teki myös levynkansia Scandia- ja Decca-levymerkeille. Lisäksi Engel on suunnittelut Helsingin juutalaiselle hautausmaalle vuonna 1953 pystytetyn "In memoriam 1939–1944" -sankaripatsaan yhdessä Sam Vannin kanssa.


title: Climie Fisher

text: Climie Fisher oli brittiläinen popmusiikkia tuottava duo, joka koostui Simon Climiesta (s. 7. huhtikuuta 1957) ja entisestä Naked Eyesin kosketinsoittajasta Rob Fisheristä (5. marraskuuta 1956 – 25. elokuuta 1999). Vuosina 1987–1988 heillä oli kaksi kansainvälistä hittisingleä, ”Rise to the Occasion” ja ”Love Changes (Everything)”.


title: Erik Rousi

text: Erik Rousi (s. 1987) on suomalainen bassolaulaja ja Eurajoki Bel Canto -festivaalin toinen taiteellinen johtaja.


title: Erik Rousi

text: Erik Rousi esiintyy sekä ooppera-, että lied-laulajana. Kaudesta 2018-2019 alkaen Rousi on kiinnitetty bassosolistiksi Ulmin oopperataloon Saksaan. Erik Rousi on toiminut myös Eurajoki Bel Canto -festivaalin toisena taiteellisena johtajana kaudesta 2017-2018 lähtien. Hänen esiintymisensä ovat saaneet laajalti kiitosta kriitikoilta niin Suomessa, kuin ulkomaillakin. Rousi työskennellyt laulunopettajana mm. Greve Opera Academyssä Italiassa.


title: Erik Rousi

text: Rousi on valmistunut oopperalaulun maisteriksi. Wienissä Rousi opiskeli mezzosopraano ja kapellimestari Niels Muusin ohjauksessa. Hän on opiskellut myös Metropolia Ammattikorkeakoulussa ja Turun Konservatoriossa, joista jälkimmäisessä yksinlaulun lisäksi sellonsoittoa. Suomessa Rousin laulunopettajina ovat toimineet mm. Seppo Ruohonen ja Marjut Hannula.


title: Erik Rousi

text: Sellisti Martti Rousi ja kapellimestari Tuomas Rousi ovat Erik Rousin enoja. Oopperalaulaja Martti Talvela on Erik Rousin isoäidin veli. Kasvitieteilijä ja professori Arne Rousi on Erik Rousin isoisä.


title: Everything (Climie Fisherin albumi)

text: Everything on brittiläisen popduon Climie Fisherin esikoisalbumi, jonka EMI julkaisi helmikuussa 1988. Albumi sisältää duon Yhdysvalloissa menestykseksi nousseen ja tunnetuimman singlen ”Love Changes (Everything)”. Albumi liikkuu purkkapopin ja syntikkapopin välimaastossa.


title: Everything (Climie Fisherin albumi)

text: "Everything" sijoittui Britannian albumilistan ja Ruotsin albumilistan 14. sijalle. Suomessa albumi sijoittui Suomen virallisen listan 26. sijalle.


title: Símun av Skarði

text: Símun av Skarði (3. toukokuuta 1872 – 9. lokakuuta 1942) oli färsaarelainen kirjailija, poliitikko ja opettaja. Hän valmistui Färsaarten opettajaseminaarista 1896. Hän perusti Føroya Fólkaháskúlin (Färsaarten kansankorkeakoulu) 1899 ja toimi sen rehtorina vuodesta 1899 vuoteen 1942. Hänen puolisonsa oli opettaja Sanna av Skarði ja tyttärensä feministi ja toimittaja Sigrið av Skarði Joensen.


title: Símun av Skarði

text: Hänen merkittävimpiä teoksiaan runoilijana on Färsaarten kansallishymni "Mítt alfagra land",josta käytetään yleensä nimenä sen alkusanoja "Tú alfagra land mítt". Hän oli parlamentin jäsen ja edusti Sjálvstýrisflokkurinia ("itsehallintopuolue") vuodesta 1906 vuoteen 1914.


title: Sigri Mitra Gaïni

text: Sigri Mitra Gaïni (persian kieli: سیگری میترا قائنی) (s. 15. joulukuuta 1975 Oslo, Norja) on färsaarelainen kirjailija ja näyttelijä.


title: Sigri Mitra Gaïni

text: Sigri Mitra Gaïnin äiti Lív Joensen on färsaarelainen ja isä iranilainen. Hänen sisarensa on sosiaaliantropologi Firouz Gaïni ja hänen isovanhempiaan ovat poliitikko Sigurð Joensen ja feministi Sigrið av Skarði ja täti Turið Sigurðardóttir.


title: Sigri Mitra Gaïni

text: Sigri on syntynyt Norjassa mutta viettänyt lapsuutensa sekä Norjassa että Färsaarilla. Hän on opiskellut elokuvakoulussa Ebeltoftissa 1995–1996 ja valmistui näyttelijäksi. Sen jälkeen hän jatkoi opiskelua Lontoon Academy of Live and Recording Artsissa. Hän on näytellyt elokuvissa "Bye bye bluebird" ja "Polle Fiction". Hän on opiskellut filosofiaa Kööpenhaminan yliopistossa.


title: Sigri Mitra Gaïni

text: Hän on julkaissut neljä runokokoelmaa fäärin kielellä, ja vuonna 2004 hän sai Färsaarten kirjallisuuspalkinnon.


title: Sverri Djurhuus

text: Sverri Djurhuus (11. heinäkuuta 1920 Kollafjørður, Färsaaret – 2003 Tórshavn, Färsaaret) oli färsaarelainen kirjailija.


title: Sverri Djurhuus

text: Djurhuus oli toisen maailmansodan aikana vapaaehtoisena SS-joukoissa. Hän liittyi DNSAP:hen (Tanskan kansallissosialistinen työväenpuolue) 15. tammikuuta 1941. Toukokuussa hän matkusti Saksaan Hamburg-Langenhorniin. Hän palasi Färsaarille 1947.


title: Sverri Djurhuus

text: Djurhuusin veli oli kirjailija Tummas Napoleon Djurhuus.


title: Eurajoki Bel Canto

text: Eurajoki Bel Canto on vuonna 2014 perustettu klassisen laulun festivaali. Sen toimintaan kuuluu vuosittain järjestettävä viikon mittainen festivaali ja muina vuodenaikoina järjestettävät erikoiskonsertit. Festivaalin toiminta pitää sisällään laulun mestarikurssin, konsertteja, yhteislauluiltoja, lastenkonsertteja ja koulutusta.


title: Eurajoki Bel Canto

text: Eurajoki Bel Cantossa ovat esiintyneet Suomen eturivin taiteilijoita, kuten Jyrki Anttila, Mika Pohjonen, Johanna Rusanen-Kartano, Kirill Kozlovski, Tuuli Takala, Suvi Väyrynen ja Markus Suihkonen.


title: Eurajoki Bel Canto

text: Eurajoki Bel Canton johdossa toimivat taiteelliset johtajat Mika Kares ja Erik Rousi sekä toiminnanjohtaja Emma Puosi.


title: Djurhuus

text: Djurhuus on fäärsaarelainen suku. Se on tullut Tanskasta, ja sen ensimmäinen tunnettu jäsen on Christen Jensen Djurhuus (1708–1775), joka oli pappi Eysturoylla. Christen Jensen Djurhuusin pojanpoika, runoilija Jens Christian Djurhuus (1773–1853) on lukuisien merkittävien Färsaarten kirjailijoiden ja poliitikkojen esi-isä:


title: Vatnshyrna

text: Vatnshyrna (suom. ”Vatnshornin kirja”) on nimitys keskiaikaiselle islantilaiselle kokoelmakäsikirjoitukselle, joka on sisältänyt islantilaissaagoja. Nimen "Vatnshyrna" käsikirjoitukselle antoi islantilainen oppinut Arngrímur Jónsson (1568–1648) todennäköisesti sen luoteisislantilaisen tilan mukaan, missä käsikirjoitus tuolloin sijaitsi (Stóra Vatnshorn). Alkuperäinen "Vatnshyrna" tuhoutui Kööpenhaminan palossa vuonna 1728, mutta lähes kaikista sen sisältämistä saagoista oli ennen paloa ehditty tehdä kopioita.


title: Vatnshyrna

text: "Vatnshyrna" koottiin oletettavasti vuosien 1391 ja 1395 välisenä aikana. Käsikirjoitus on laadittu Pohjois-Islannissa, Víðidalstungassa, asuneelle Jón Hákonarsonille, joka oli myös toisen suuren kokoelmakäsikirjoituksen, erityisesti kuningassaagoja sisältävän "Flateyjarbókin" omistaja. Myöhemmin "Vatnshyrnasta" tuli osa tanskalaisen historioitsijan Peder Resenin (k. 1688) kokoelmaa, josta käsikirjoitus siirtyi Kööpenhaminan yliopiston kirjastoon.


title: Vatnshyrna

text: Alkuperäinen "Vatnshyrna" on sisältänyt seuraavat saagat:


title: Vatnshyrna

text: Aiemmin oletettiin, että fragmentaarisesti säilynyt käsikirjoitus AM 564 a 4to olisi ollut osa alkuperäistä "Vatnshyrnaa." Kyseinen käsikirjoitusfragmentti sisältää edellä mainittujen tarinoiden "Bergbúa þáttr", "Kumlbúa þáttr" ja "Draumr Þorsteins Síðu-Hallssonar" lisäksi seuraavat tekstit:Myöhemmin on kuitenkin todettu, että kyseinen fragmentti liittyy samalla alueella ja samoihin aikoihin laadittuun toiseen kokoelmakäsikirjoitukseen, joka tunnetaan nykyään tutkimuksessa nimellä Pseudo-Vatnshyrna. Molemmat käsikirjoitukset ovat sisältäneet osittain samoja saagoja, mutta yhdessä käsikirjoituksessa säilyneen tekstin perusteella ei voida olettaa, että kyseinen teksti olisi ollut osa myös toista käsikirjoitusta. Pseudo-Vatnshyrnasta on säilynyt myös muutamia muita fragmentteja (AM 445 b 4to ja AM 445 c I 4to). Säilyneiden fragmenttien perusteella Pseudo-Vatnshyrna on sisältänyt edellä mainittujen lisäksi myös seuraavat tekstit:


title: Vatnshyrna

text: "Vatnshyrnassa" olevista saagoista ja tarinoista useimmat sisältävät runsaasti yliluonnollisia elementtejä, mikä on nähty osoitukseksi käsikirjoituksen laatijan tai työn tilaajan mieltymyksestä ihmetarinoihin. Käsikirjoituksen sisältämistä saagoista "Flóamanna saga" päättyy sukupuuhun, jossa saagan päähahmon jälkeläiset jäljitetään Jón Hákonarsoniin ja tämän vaimoon saakka. Ainakin kyseinen saaga on näin ollen ollut Jón Hákonarsonin näkökulmasta merkittävä juuri siksi, että sen voitiin katsoa kuvaavan hänen sukunsa esi-isiä.


title: Kertejoen valuma-alue

text:
Kertejoen valuma-alue (vesistöaluetunnus 35.69) on Keuruun reitin valuma-alueessa sijaitseva toisen jakovaiheen valuma-alue, jonka pinta-ala on 146,48 neliökilometriä. Alueen järvisyys on 5,5 %.
Vesistön valuma-alueen alarajana on Kuorevesi, jossa reitin vedet tulevat seuraavaksi Kuoreveden alueelle (35.61).


title: Kertejoen valuma-alue

text: Kolmannen jakovaiheen alueita ovat seuraavat kuusi aluetta tai valuma-aluetta :


title: Pussijoen valuma-alue

text:
Pussijoen valuma-alue (vesistöaluetunnus 35.64) on Keuruun reitin valuma-alueessa sijaitseva toisen jakovaiheen valuma-alue, jonka pinta-ala on 65,86 neliökilometriä. Alueen järvisyys on 6,5 %.
Vesistön valuma-alueen alarajana on Saarijärvi, jossa reitin vedet tulevat seuraavaksi Tarhianjoen alueelle (35.63).


title: Pussijoen valuma-alue

text: Kolmannen jakovaiheen alueita ovat seuraavat kolme aluetta tai valuma-aluetta :


title: Ristajoen valuma-alue

text:
Ristajoen valuma-alue (vesistöaluetunnus 35.65) on Keuruun reitin valuma-alueessa sijaitseva toisen jakovaiheen valuma-alue, jonka pinta-ala on 148,66 neliökilometriä. Alueen järvisyys on 5,91 %.
Vesistön valuma-alueen alarajana on Ukonselkä, jossa reitin vedet tulevat seuraavaksi Keurusselän alueelle (35.62).


title: Ristajoen valuma-alue


title: Moottoripyörätrialin maailmanmestaruuskausi 1995

text: Trialin maailmanmestaruudesta ajettiin 21. kerran vuonna 1995. Mestaruuden voitti espanjalainen Jordi Tarrés. Mestaruus oli Tarrésin seitsemäs.


title: Piešťanyn joukkotappelu (vuoden 1987 jääkiekkotapahtuma)

text: Piešťanyn joukkotappelu käytiin vuoden 1987 nuorten maailmanmestaruuskilpailuissa Piešťanyssa, silloisessa Tšekkoslovakiassa. Se tapahtui turnauksen viimeisessä ottelussa, jossa olivat vastakkain Kanada ja Neuvostoliitto


text: Turnauksen päätöspäivä oli 4. tammikuuta 1987 ja tilanne oli tuolloin ennen otteluita seuraavanlainen: Tšekkoslovakia oli pisteen edellä Suomea ja Kanadaa sekä Ruotsi oli kahden pisteen päässä Suomesta ja Kanadasta. Aiempien otteluiden tulosten myötä Tšekkoslovakia, Suomi ja Kanada olisivat olleet ne joukkueet, jotka saavat mitalin. Oli enää ratkaisematta, mikä joukkue saisi minkäkin mitalin.


text: Kello 16.00 pelattiin kolme ottelua, joista Tšekkoslovakian ja Suomen välinen ottelu päättyi seuraavaan tulokseen:


text: Tämän ottelun tuloksen myötä Suomi nousi kisaisäntä Tšekkoslovakian ohi listaykköseksi ja oli varmistanut itselleen vähintään hopeamitalit.


text: Jäljellä oli enää Neuvostoliiton ja Kanadan välinen päätösottelu. Ainoastaan Kanadalla oli panoksia, koska Neuvostoliitto oli menettänyt mahdollisuutensa mitaleihin. Kanadan olisi tarvinnut voittaa Neuvostoliitto vähintään viidellä maalilla, jolloin Kanada olisi voittanut kultaa. Kultaan olisi johtanut se, että Kanadan pistesumma olisi tullut Suomen kanssa tasoihin ja viiden maalin voitto Neuvostoliitosta olisi taannut Kanadalle Suomea paremman maalieron. Vähäisemmällä voitolla Kanada olisi voittanut hopeaa ja tasapelin tai tappion jälkeen Kanada olisi joutunut tyytymään pronssimitaleihin.


text: Kanada oli johdossa maalein 4-2, kunnes alkoi tapahtua. Ottelu, joka oli jo valmiiksi käynyt kuumana, riistäytyi täysin käsistä, kun ensin Kanadan Everett Sanipass ja Theo Fleury sekä Neuvostoliiton Sergei Shestrikov ja Pavel Kostitshki ottivat yhteen. Pian sen jälkeen myös vaihtopenkillä istuneet pelaajat olivat rynnänneet kaukaloon tappelemaan. Kisojen järjestäjillä ei ollut muuta vaihtoehtoa kuin sammuttaa jäähallista valot. Tappelu jatkui siitä huolimatta vielä valojen sytyttämisen jälkeenkin, kunnes paikalle saapui tšekkoslovakialainen miliisi, joka ampui kattoon muutaman luodin, jolloin tappelu saatiin loppumaan.


text: Piešťanyn joukkotappelu johti lopulta kabinettikeskusteluun siitä, mikä olisi turnauksen lopputulos. Kabinettikeskustelun tuloksena Kanadan ja Neuvostoliiton joukkueet diskattiin ja heidän välinen päätösottelunsa mitätöitiin. Sen myötä Suomi voitti nuorten maailmanmestaruuden ensimmäistä kertaa historiassaan, kisaisäntä Tšekkoslovakia voitti hopeaa ja pronssille nousi Ruotsi.


text: IIHF harkitsi Kanadan ja Neuvostoliiton pudottamista B-sarjaan vuodeksi 1988. Tästä ajatuksesta kuitenkin luovuttiin, koska tuohon aikaan IIHF sai rahaa Nuorten maailmanmestaruuskilpailuiden osalta vain Kanadasta ja seuraavan vuoden turnaus oli Neuvostoliitossa.


title: Pirkko-Liisa Summa

text: Pirkko-Liisa Summa (22. elokuuta 1938 Uusikirkko – 16. lokakuuta 2013 Helsinki) oli suomalainen toimittaja.


title: Pirkko-Liisa Summa

text: Maanviljelijäperheeseen syntynyt Summa päätyi sodan jälkeen evakkoon Paraisille. Hän meni vuonna 1964 työhön Suomen Tietotoimiston kotimaan toimitukseen ja oli STT:n palveluksessa lähes neljäkymmentä vuotta vuoteen 2003 saakka.


title: Pirkko-Liisa Summa

text: Summa oli STT:n toimittajana mukana 45:llä Suomen tasavallan presidenttien valtiovierailulla tai muulla ulkomaanmatkalla ja hän raportoi myös 150-200:sta Suomeen tehdystä valtiovierailusta. Ensimmäisen kerran hän oli mukana presidentti Urho Kekkosen Turkin-vierailulla kesäkuussa 1971.


title: Konserttihovi

text: Konserttihovi on Imatralla sijaitseva, Suomen ainoa yksityisessä omistuksessa oleva konserttitalo. Sen rakensi 1970-luvun loppupuolella harrastajaviulisti ja kenkäkauppias Martti Räsänen Imatran Viraskorpeen 1950-luvulla kesken jääneen nuorisoseurantalon perustuksille lähes omin käsin.


title: Konserttihovi

text: Noin 700 neliömetrin kokoisessa rakennuksessa on konserttisalin lisäksi kellarikerroksen sauna- ja seurustelutilat ja yläkerrassa asuintiloja. Seitsemän metrin korkuinen konserttisali on paneloitu mänty- ja kuusilaudalla, ja näyttämön takaseinää koristavat Savitaipaleen kirkon vanhat urkupillit.


title: Konserttihovi

text: Akustiikaltaan erityisesti kamarimuusikkojen arvostamasta Imatran Konserttihovista on konserttitoiminnan ohella tullut myös suosittu äänitteiden tekopaikka meluttoman sijaintinsa ja yläkerran majoitustilojen ansiosta.


title: Konserttihovi

text: Musiikkineuvoksen arvonimen saanut Martti Räsänen kuoli vuonna 1995, ja talon konserttitoiminta keskeytyi kolmeksi vuodeksi kunnes talon ostivat ja kunnostivat sen nykyiset omistajat Juha ja Oili Räisänen. Vuonna 2016 heille myönnettiin 10 000 euron Etelä-Karjalan rahaston kulttuuripalkinto.


title: Konserttihovi

text: Konserttihovilla on vuonna 2000 perustettu kannatusyhdistys Konserttihovin Tuki Konsa ry.


Red Bull Air Race World Championship -kausi 2017 oli Red Bull Air Race World Championship -sarjan 12. kausi. Kauden kahdeksasta kilpailusta ensimmäinen järjestettiin Abu Dhabissa 11.–12. helmikuuta ja viimeinen Indianapoliksessa 14.–15. lokakuuta. Master Class -luokan mestaruuden voitti japanilainen Yoshihide Muroya ja Challenger Classin saksalainen Florian Bergér.


title: Red Bull Air Race World Championship -kausi 2017

text: Challenger Classissa kaikilla lentäjillä oli käytössään Extra 330LX.


text: Kausi alkoi 10.–11. helmikuuta Abu Dhabissa. Sitä seurasivat osakilpailut San Diegossa, Chiban prefektuurissa, Budapestissä, Kazanissa, Portossa ja Lausitzissa, ja kauden päätti Indianapoliksen osakilpailu 14.–15. lokakuuta. Chibassa kilpaili vain Master Class -luokka, sillä Challenger Classin osakilpailu jouduttiin perumaan järjestelysyistä. Sen sijaan Kazanissa lennettiin kaksi Challenger Classin osakilpailua.


text: Pisteet kymmenelle parhaalle 15–12–9–7–6–5–4–3–2–1.


text: Pisteet viidelle parhaalle 10–8–6–4–2. Jokainen lentäjä osallistui vähintään kolmeen ensimmäisistä seitsemästä osakilpailusta. Näistä seitsemästä kilpailuista neljä parasta tulosta laskettiin mukaan kokonaispisteisiin, ja seitsemän kilpailun jälkeen kuusi parasta lentäjää pääsi mukaan kahdeksanteen kilpailuun.


title: AGM-86 ALCM

text: Boeing AGM-86 ALCM "(Air Launched Cruise Missile)" on yhdysvaltalainen risteilyohjus. Se voidaan aseistaa ydinkärjellä. "W-80" -ydinkärjen teho eli räjähdysvoima vaihtelee välillä 5- 150 kT. Maineessa on AGM-86 ALCM suuresti jäänyt BGM-109 Tomahawkin varjoon. Ydinaseistetun B-tyypin AGM-86:n lentonopeus on n. 870 km/h eli 0.73 Mach. Ohjus kykenee lentämään pidemmälle, kuin 1 500 mailia eli noin 2 400 km. Sen omamassa on 1 417,5 kg.


title: AGM-86 ALCM

text: AGM-86 ALCM:lla on ollut moniaita edeltäjiä, kuten AGM-28 Hound Dog, ja AGM-69 SRAM. Osa on ollut hylättyjä, taikka kokenut muutoin varsin lyhykäisen asehistorian. Näitä ovat GAM-63 RASCAL sekä GAM-87 Skybolt. Tämän ohjuksen kehittely alkoi vuonna 1974, sekä ensilaukaisu tapahtui 1979.


title: AGM-86 ALCM

text: Asetyyppinä vuonna 1980 tuotantoon saapunut AGM-86 tuli hyväksytysti asepalveluskäyttöön vuonna 1981. AGM-86 ALCM -ohjus käyttää inertiasuunnistuksen ohella ns. "pintasuunnistus"ta, eli ohjuksen tietokoneeseen tallennettua, maaston muotoja seurailevaa karttapohjaista suunnistustapaa, TERCOMia. Myöhempiin C- ja D-tyypin versioihin on saapunut mukaan GPS-suunnistus. Ohjuksen ainut laukaisutapa on pommikoneesta tehtävä laukaisu. Tässä voisi tulla kyseeseen vain B-52 Stratofortressin H-versio. Yksi B-52H kykenee kantamaan 20 kappaletta AGM-86 -tyypin ohjuksia, 8 kpl sisäisesti pommiruumassa ja 12 kpl koneen ulkopuolisissa siipiripustimissa, "pylon"eissa.AGM-86 on käytössä vielä vuotta 2020 lähestyttäessä. Ohjuksia on valmistettu vuoteen 1987 mennessä kaikkiaan 1 715 tuotantoyksilöä.


title: AGM-86 ALCM

text: Niin sanottua ydinaseetonta CALCM-versiota eli C-mallia käyttäen, on tätä ohjustyyppiä käytetty Persianlahden sodassa.


title: Thierry Michaud

text: Thierry Michaud on ranskalainen trial-kuljettaja. Hän voitti trialin maailmanmestaruuden vuosina 1985, 1986 ja 1988.


title: Eddy Lejeune

text: Eddy Lejeune on belgialainen trial-kuljettaja. Hän voitti trialin maailmanmestaruuden vuosina 1982, 1983 ja 1984.


title: Roger De Coster

text: Roger De Coster (s. 28. elokuuta 1944 Uccle, Belgia) on belgialainen motocrosskuljettaja. Hän voitti motocrossin maailmanmestaruuden isoimmassa eli 500-kuutioisten luokassa vuosina 1971, 1972, 1973, 1975 ja 1976. Hän saavutti 36 MM-osakilpailuvoittoa. Joukkuemaailmanmestaruuden hän voitti kuudesti, ensimmäisen kerran vuonna 1969.


title: Joël Robert

text: Joël Robert (s. 26. marraskuuta 1943 Châtelet, Belgia) on belgialainen motocrosskuljettaja. Hän voitti motocrossin maailmanmestaruuden 250-kuutioisten luokassa vuosina 1964, 1968, 1969, 1970, 1971 ja 1972. Hän saavutti 50 MM-osakilpailuvoittoa. Sekä maailmanmestaruuksien että osakilpailuvoittojen määrä olivat ennätyksiä, jotka hänen maanmiehensä Stefan Everts rikkoi vasta 2000-luvun alussa.


title: André Malherbe

text: André Malherbe on belgialainen motocrosskuljettaja. Hän voitti motocrossin maailmanmestaruuden isoimmassa eli 500-kuutioisten luokassa vuosina 1980, 1981 ja 1984.


title: Tyrisevänjärvi

text: Tyrisevänjärvi on Keski-Suomessa Keuruulla 3,7 kilometriä Haapamäen kirkolta kaakkoon sijaitseva järvi, joka kuuluu Kokemäenjoen vesistöön.


title: Tyrisevänjärvi

text: Järven pinta-ala on 163 hehtaaria eli 1,6 neliökilometriä. Se on 2,6 kilometriä pitkä ja 1,7 kilometriä leveä. Järven eteläpää muodostaa suurimman järvialtaan, jonka pohjoisrannan muodostaa Mustaniemi. Sen takaa työntyy luoteeseen päin Ohra-ahonlahti. Lahti on katkaistu Haapamäki–Jyväskylä-rautatien ratapenkereellä, jonka itäpäässä sijaitsee pieni virtausaukko. Mustaniemen itäpuolella sijaitsee alle metrin syvä kapeikko, jossa Leponiemen takaa aukeaa koilliseen Keitaanlahti. Keitaanlahdella sijaitsee myös laskupuron luusua. Järven etelärannassa ovat Etelälahti ja Kaakkolahti. Järven lähiympäristössä sijaitsevien mäkien rinteet laskevat loivasti järveen. Tällaisia rinteitä muodostavat Eteläniemen mäki, Kaakkovuori ja Kiimavuoren luoteispään jatke järven itäpuolella.


title: Tyrisevänjärvi

text: Järvessä on laskettu olevan neljä saarta. Niiden yhteispinta-ala on kaksi hehtaaria, mikä on yli prosentii järven kokonaispinta-alasta. Suurimmat saaret ovat Mustasaari ja Riitasaari, ja muut ovat Kalliosaari ja Kulosaari. Pyöreän Mustasaaren halkaisija on yli 100 metriä ja sen pinta-ala on yli 70 aaria. Pitkulainen Riitasaari on 150 metriä pitkä, ja senkin pinta-ala on yli 70 aaria. Mustasaaren kautta kulkee sähkölinja.


title: Tyrisevänjärvi

text: Järvi on luodattu, ja siitä on julkaistu syvyyskartat. Sen tilavuus on neljä miljoonaa kuutiometriä eli 0,004 kuutiokilometriä. Järven keskisyvyys on 2,5 metriä ja suurin syvyys on 12,7 metriä. Syvin kohta sijaitsee Riitasaaren ja Kalliosaaren välissä. Syvin kohta kuuluu Riitasaaresta Leponiemen edustalle jatkuvaan yli kuusi metriä syvään syvänköön.


title: Tyrisevänjärvi

text: Järven rantaviivan pituus on 12 kilometriä, josta saarten rantaviivan yhteispituus on noin kilometrin. Järven lähiympäristössä on yksi toimiva ja kaksi entistä maatilaa, joiden peltoja sijaitsee järven rannoilla. Järven ranta-asutus on haja-asutusta, joka muodostuu kuudesta kiinteästä asunnosta ja lähes 50 vapaa-ajan asunnosta. Niille on tieyhteys kantatieltä 23 tai yhdystieltä 3482. Ohra-ahonlahti näkyy valtatielle.


title: Tyrisevänjärvi

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Hepolammen valuma-alueeseen (35.625) järvi kuuluu. Järven vedenpinnan korkeus on 135,9 metriä mpy.


title: Tyrisevänjärvi

text: Järvi saa pääosan vedestä omalta Hepolammen valuma-alueeltaan. Siihen on johdettu myös toistakymmentä metsä- ja suo-ojaa. Tyrisevänjärven lähialueella on kaksi yli hehtaarin kokoista lampea, jotka laskevat suoraan järveen. Niinilammen (2 hehtaaria) laskuoja laskee Niiniojaa myöten Mustasaaren viereen. Järven luoteispuolella sijaitsee Särkilampi (2 hehtaaria), joka laskee Ohra-ahonlahteen valtatien vierestä.


title: Tyrisevänjärvi

text: Järven laskupuro on pieni Jonkapuro, joka virtaa koilliseen Honkalmmen kautta ja yhtyy vajaa kolmen kilometrin päässä Hepolammen valuma-alueen pääuomaan Puolivälinjokeen Yrttivuoren länsipuolella. Puolivälinjoki on yläjuoksulla nimeltään Perijoki ja alajuoksulla sitä kutsutaan Kalliolammen jälkeen Tuomistonjoeksi, joka laskee Ylimmäisenjärveen. Tämä laskee kahta reittiä myöten Hepolampeen, joka laskee Keurusselän Sikoselkään.


title: Le Pouliguen

text: Le Pouliguen on kunta läntisessä Ranskassa Loire-Atlantiquen departementissa Pays de la Loiren alueella. Se sijaitsee Atlantin rannikolla.


title: Le Pouliguen

text: Le Pouliguen on ollut satamakaupunki jo keskiajalla. Satama kunnostettiin vuonna 1861, ja sen laituri nimettiin kaupungissa vuosien 1854 ja 1870 välisenä aikana vierailleen kirjailijan Jules Sandeaun mukaan. Hän sijoitti romaaninsa "La Roche aux Mouettes" tapahtumat Le Pouligueniin. Ennen satama toimi kalastussatamana ja siellä käytiin suolakauppaa, mutta nykyään se on suosittu huvivenesatama. Myös pitkä hiekkaranta tuo kaupunkiin matkailijoita. Laskuveden aikaan rannikolla tulee esiin useita luolia. Tunnetuin niistä on Korriganien luola. Legendan mukaan luola ulottuu aina Guéranden saakka, ja sitä vartioivat korriganit.


title: Dave Thorpe

text: Dave Thorpe on brittiläinen motocrosskuljettaja. Hän voitti motocrossin maailmanmestaruuden isoimmassa eli 500-kuutioisten luokassa vuosina 1985, 1986 ja 1989.


title: Georges Jobé

text: Georges Jobé (6. tammikuuta 1961 – 19. joulukuuta 2012) oli belgialainen motocrosskuljettaja. Hän voitti motocrossin maailmanmestaruuden 250-kuutioisten luokassa vuosina 1980 ja 1983 sekä 500-kuutioisten luokassa vuosina 1987, 1991 ja 1992. Hän voitti joukkuemaailmanmestaruuden vuonna 1980.


title: Eric Geboers

text: Eric Geboers (5. elokuuta 1962 – 6. toukokuuta 2018) oli belgialainen motocrosskuljettaja. Hän voitti ensimmäisenä kuljettajana motocrossin maailmanmestaruuden kaikissa kolmessa luokassa. Hän oli mestari 125-kuutioisissa vuosina 1982 ja 1983, 250-kuutioisissa vuonna 1987 sekä 500-kuutioisten luokassa vuosina 1988 ja 1990.


title: Eric Geboers

text: Geboers hukkui toukokuussa 2018 yrittäessään pelastaa koiraansa vedestä.


title: Antonio Cairoli

text: Antonio Cairoli (s. 23. syyskuuta 1985) on italialainen motocrosskuljettaja. Hän on voittanut motocrossin maailmanmestaruuden yhdeksän kertaa, MX2-luokassa vuosina 2005 ja 2007, MX1-luokassa vuosina 2009–2013 sekä edellisen tilalle tulleessa MXGP-luokassa vuosina 2014 ja 2017. Vain Stefan Everts on voittanut motocrossissa maailmanmestaruuksia enemmän, kymmenen kappaletta.


title: Puistolan terveysasema

text: Puistolan terveysasema on Helsingin Suutarilan kaupunginosan Tapulikaupungin osa-alueella sijaitseva kaupungin terveysasema.


title: Puistolan terveysasema

text: Sisäänkäynti terveysasemalle löytyy aivan Puistolan rautatieaseman länsipuolella sijaitsevan punatiilisen rakennuksen alakerrasta. Vuonna 1982 valmistuneen kaksikerroksisen terveysasemarakennuksen on suunnitellut Arkkitehtitoimisto Laitinen & Mänttäri. Samassa rakennuksessa on liiketiloja (esimerkiksi K-Market).


title: Rohmukuoriainen

text: Rohmukuoriainen ("Tribolium destructor") on pimikkökuoriaisten heimoon ja varastopimiköiden sukuun kuuluva laji. Aikuinen rohmukuoriainen on noin 5 mm pitkä. Se on väriltään musta tai tummanruskea ja rakenteeltaan pitkänomainen ja melko litteä. Rohmukuoriaisen tuntosarvet ovat nuijamaiset ja peitinsiivissä on selvät pisterivit ja pitkittäisharjut. Rohmukuoriaisen toukka on noin 10 mm pitkä, kellertävä, kovapintainen ja lieriömäinen.


title: Rohmukuoriainen

text:
Kosketettaessa rohmukuoriaista se voi erittää voimakasta lysolimaista hajua ja sitä onkin aiemmin sanottu myös lysolikuoriaiseksi. Pahanhajuinen ja -makuinen erite pilaa elintarvikkeita.
Rohmukuoriaisen toukat ja aikuiset käyttävät ravintonaan viljatuotteita, kuten kauraryynejä, näkkileipää, makaronia ja siemeniä sekä kotieläinten kuivamuonaa. Rohmukuoriaisen aiheuttamia vahinkoja on havaittu myös tekstiileissä.


title: Rohmukuoriainen

text: Rohmukuoriainen on Suomessa vieraslaji ja se on todennäköisesti lähtöisin Afrikan kuivilta aavikoilta. Rohmukuoriaisen torjunta voi olla vaikeaa, mutta se on herkkä kylmälle eikä pysty elämään pakkaselle alttiissa oloissa.


title: Suutarilan terveysasema

text:
Suutarilan terveysasema on Helsingin Suutarilan kaupunginosan Siltamäen osa-alueella sijaitseva kaupungin terveysasema.
Kaksikerroksisen, betonielementeistä rakennetun terveysaseman länsipuolella on Suutarilan palvelukeskus, jossa toimii kirjasto, alakoulu ja nuorisotalo.


title: Moottoripyörätrialin maailmanmestaruuskausi 1996

text: Trialin maailmanmestaruudesta ajettiin 22. kerran vuonna 1996. Mestaruuden voitti espanjalainen Marc Colomer. Mestaruus jäi Colomerin ainoaksi ulkoratojen mestaruudeksi.


title: Moottoripyörätrialin maailmanmestaruuskausi 1997

text: Trialin maailmanmestaruudesta ajettiin 23. kerran vuonna 1997. Mestaruuden voitti britti Dougie Lampkin, jonka isä Martin Lampkin voitti maailmanmestaruuden vuonna 1975. Mestaruus oli Dougie Lampkinin ensimmäinen.


text: Kaudelle 1997 sääntöjä muutettiin. Peruuttaminen jalka maassa sallittiin mutta toisaalta reittejä vaikeutettiin. Kuljettajat protestoivat uudistuksia vastaan lakkoilemalla Italian osakilpailussa.


title: Dougie Lampkin

text: Dougie Lampkin on brittiläinen trial-kuljettaja. Hän voitti seitsemän trialin maailmanmestaruutta vuosina 1997–2003. Hänen isänsä Martin Lampkin voitti trialin maailmanmestaruuden vuonna 1975.


title: Yhdistyneiden Kansakuntien yleissopimus huumausaineiden ja psykotrooppisten aineiden laitonta kauppaa vastaan

text: Vuoden 1988 Yhdistyneiden kansakuntien yleissopimus huumausaineiden ja psykotrooppisten aineiden laitonta kauppaa vastaan on yksi kolmesta keskeisimmästä voimassa olevasta huumevalvontasopimuksesta. Se tarjoaa uusia oikeudellisia mekanismeja vuoden 1961 huumausaineyleissopimuksen ja vuoden 1971 Psykotrooppisia aineita koskevan yleissopimuksen valvontaan. Yleissopimus tuli voimaan 11. marraskuuta 1990. Helmikuussa 2018 sopimuksen oli allekirjoittanut 190 osapuolta. 193 YK-maasta on mukana 185 (mukana eivät ole Päiväntasaajan Guinea, Kiribati, Palau, Papua-Uusi-Guinea, Salomonsaaret, Somalia, Etelä-Sudan, tai Tuvalu), ja lisäksi Pyhä istuin, Euroopan unioni, Cookinsaaret, Niue ja Palestiina.


text: 1970- ja 1980-lukujen poliittinen ja yhteiskunnallinen kehitys loi tarpeen vuoden 1988 yleissopimukselle. Kannabiksen, kokaiinin ja heroiinin kasvanut kysyntä vapaa-ajan tarkoituksiin, enimmäkseen kehittyneissä maissa, laukaisi laittoman tuotannon kasvun niillä alueilla, joilla kannabista, kokapensasta ja oopiumia oli perinteisesti viljelty. Laittomien huumausaineiden kaupan kasvaessa kansainvälisestä huumekaupasta tuli rikosryhmien hallitsemaa miljardien dollarien liiketoimintaa. Tämä oli keskeisenä tekijänä vuoden 1988 yleissopimuksen luomisessa ja huumeiden vastaisen sodan kärjistymisessä.


text: Sopimuksen  todetaan, että aiemmat toimet eivät ole lopettanut huumeiden käyttöä, ja varoitetaan, että "eri yhteiskuntaryhmät joutuvat yhä enenevässä määrin huumausaineiden ja psykotrooppisten aineiden laittoman kaupan piiriin." Johdanto toteaa, että huumekauppa ja siihen liittyvä toiminta "jäytää valtioiden laillista taloutta ja uhkaa niiden vakautta, turvallisuutta ja täysivaltaisuutta." Tätä alleviivataan kuvaamalla viattomia tyttöjä ja poikia, joita huumekaupassa hyväksikäytetään:


text: Sopimus painottaa järjestäytyneen rikollisuuden vastaista taistelua valtuuttamalla yhteistyön huumekauppaan liittyvien varojen jäljittämisen ja takavarikoinnin. Yleissopimuksen  edellyttää osapuolilta huumerikosten tuottamien rikoshyötyjen takavarikointia. Lisäksi se edellyttää osapuolten valtuuttavan tuomioistuimensa tai muiden viranomaistensa määräämään pankki-, rahoitus- tai kaupalliset tiedot saataville tai takavarikoiduksi. Yleissopimuksessa määrätään, ettei tämän määräyksen noudattamisesta voi kieltäytyä pankkisalaisuuden perusteella.


text: Yleissopimuksen  toimii oikeusperustana huumeisiin liittyvien tapausten luovutuksissa sellaisten maiden kesken, joilla ei ole muita sopimuksia rikoksen johdosta tapahtuvasta luovuttamisesta. Lisäksi yleissopimus velvoittaa sopimuspuolet antamaan toisilleen pyynnöstä keskinäistä oikeusapua tarkastuksissa, takavarikoissa ja asiakirjojen toimittamisessa ja niin edelleen.


text: määrittää kaksi laittomien huumausaineiden kiellettyjen lähtöaineiden ryhmää, taulukot I ja II. on valta päättää lähtöaineiden valvonnasta ja siitä, kumpaan taulukkoon kukin niistä kuuluu. Kansainvälisen Huumausainevalvontalautakunnan arvio kuitenkin sitoo Huumausainetoimikuntaa tieteellisissä kysymyksissä. Aineen lisäämiseksi taulukkoon vaaditaan kahden kolmasosan äänienemmistö.


text: 12 artikla suojaa lääke- ja kemianteollisuuden yritysten etuja, edellyttämällä valvontalautakunnan huomioivan "aineen laillisten käyttötarkitusten laajuutta, merkitystä ja monimuotoisuutta, ja vaihtoehtoisten aineiden käytön helppoutta sekä laillisiin tarkoituksiin että huumausaineiden tai psykotrooppisten aineiden laittomaan valmistukseen."


text: Amfetamiinin kaltaisten piristeiden lähtöaineiden valvonnasta on tullut yksi YK:n keskeisistä prioriteeteista.


text: saattaa vaatia valtioita kieltämään huumeiden hallussapito omaan käyttöön:


text: Aiemmat huumeidenvalvontasopimukset keskittyivät käyttäjien sijaan huumeiden valmistajiin ja salakuljettajiin. Vuoden 2003 artikkelissaan "The Mechanics and Dynamics of the UN System for International Drug Control" David Bewley-Taylor ja Cindy Fazey selittävät: "Vuoden 1988 Yleissopimus oli yritys saavuttaa poliittinen tasapaino huumeita kuluttavien ja tuottavien maiden välillä. Laittoman tarjonnan tukahduttaminen ei siten ollut vain tuotantomaiden (esim. Aasian ja Etelä-Amerikan kehitysmaat), vaan myös kuluttajamaiden (esimerkiksi Euroopan ja Pohjois-Amerikan teollisuusmaat) vastuulla."


text: On kuitenkin epäselvää, valtuuttaako tämä säännös omaan käyttöön tapahtuvan huumeiden hallussapidon, koska vaatimus hallussapidon kiellosta pätee ainoastaan, jos se on "vuoden 1961 yleissopimuksen, muutetun vuoden 1961 yleissopimuksen tai vuoden 1971 yleissopimuksen määräysten vastainen". Yhdysvaltojen Kannabiksen ja huumeiden väärinkäytön toimikunta katsoi, että vuoden 1961 huumausaineyleissopimuksen säännökset hallussapitoa koskien soveltuvat ainoastaan laittomaan kauppaan liittyvään hallussapitoon; Kanadan Huumausaineiden ei-lääketieteellisen käytön Le Cain -toimikunta puolestaan päätyi toisenlaiseen johtopäätökseen.


text: Useita yleissopimuksen määräyksiä edeltävät sanat "Huomioon ottaen perustuslakinsa periaatteet ja oikeusjärjestelmänsä keskeiset käsitteet kunkin sopimuspuolen on ryhdyttävä ..." Fazeyn mukaan "tätä on Yhdysvalloissa käytetty vuoden 1988 yleissopimuksen artiklan 3 sen kohdan toteuttamatta jättämiseen, joka estää yllyttämisestä muita huumaavien tai psykotrooppisten aineiden käyttöön, koska tämä olisi ristiriidassa sen perustuslain lisäyksen kanssa, jolla taataan sananvapaus." Vastaavasti, jos huumeiden hallussapidon kielto rikkoo maan perustuslakia, nämä säännökset eivät olisi kyseisessä maassa sitovia.


text: Vuonna 2003 Euroopan Parlamentin komitea suositteli kumoamaan vuoden 1988 yleissopimuksen, todeten seuraavaa:


text: Sopimuksen kumoaminen ei olisi helppoa. Yksittäiset valtiot voisivat vetäytyä sopimuksesta n säännösten perusteella. Kuten YK:n huumeasioiden virkamiehenä työskennellyt Cindy Fazey toteaa, yleissopimuksessa ei ole sen päättymistä määrittävää lauseketta, ja se jäisi siksi voimaan, vaikka allekirjoittajia jäisi jäljelle vain yksi. Euroopan ylikansallisen radikaalipuolueen raportti totesi irtisanoutumisen olevan ainoa reitti sopimuksen luoman valvontajärjestelmän muuttamiseen:


title: Vielä sä syleilet mua

text: Vielä sä syleilet mua on suomalaislaulaja Dannyn vuonna 1995 julkaistu studioalbumi. Sillä vierailevat Armi Aavikko ja Aikamiehet. Kappale ”On lupa toisesta huolta kantaa” on tehty Aavikolle.


title: Ruokanen

text: Ruokanen on suomalainen sukunimi. Tunnettuja nimenkantajia:


title: Laguiole (juusto)

text: Laguiole on ranskalainen lehmänmaidosta valmistettava juusto.


title: Laguiole (juusto)

text: Laguiole-juustoa valmistetaan Ranskan keskiylänköön kuuluvan Aubracin ylängön alueella. Juustoa on valmistettu tiettävästi jo 1100-luvulta lähtien. juusto oli vaarassa kadota maaseudulta pois suuntautuneen muuttoliikkeen takia 1900-luvulla. Juuston säilyminen oli pitkälti Jeune Montagne -nimisen osuuskunnan ansiota. Laguiole sai Euroopan unionin suojattu alkuperänimityksen vuonna 2015.


title: Laguiole (juusto)

text: Suojatun alkuperäisnimityksen sääntöjen mukaisesti laguiolea valmistetaan vain simmental- ja aubrac-rotuisten lehmien maidosta. Karjaa saa syöttää vain heinällä käyneen rehun sijaan. Yhtä lehmää kohden saa tuottaa 6 000 litraa maitoa vuosittain ja juustoa voidaan valmistaa vuoden ympäri. Juusto puristetaan sylinterimäisiksi tahkoiksi, joilla voi olla painoa jopa 50 kiloa. Juusto kypsyy vähintään neljän kuukauden ajan, mutta sitä voidaan kypsyttää kymmenenkin kuukautta. Perinteisesti juusto kypsyi maaseudun buron-rakennuksissa. Juuston valmistuksen alkuvaiheessa sivutuotteena syntyvä "Tome Fraîche de l’Aubrac" on tärkeä ainesosa "aligot de l’Aubrac" -ruokalajissa.


title: Laguiole (juusto)

text: Laguiolen kuori väriltään valkoinen tai vaalean harmaa. Pitkään kypsynyt juusto voi saada ruskean tai graniitinharmaan sävyjä. Sisältä juusto on norsunluunvalkoista tai hieman kellertävää. Juuston makua on kuvailtu maitoisaksi ja maku on kypsymisasteesta riippuen voimakas tai tai hieman miedompi. Juustolla voi olla myös ruohoisia tai pähkinäisiä makuvivahteita. Laguiole on pöytäjuusto, jota tarjoillaan aterian jälkeen yleensä punaviinin kera. Sitä voidaan tarjoilla myös alkupalana tai esimerkiksi salaatissa.


title: Falera

text: Falera on kunta Sveitsissä Graubündenin kantonissa. Siellä oli vuoden 2016 lopulla 608 vakinaista asukasta. Falera kuuluu Surselvan hallintoalueeseen.


title: Falera

text: Falera sijaitsee Vorderrheinin laakson pohjoisrinteellä ja Glarusin Alppien etelärinteellä runsaat kilometriä Churistä länteen. Faleran kylä sijaitsee noin 1 200 metrin korkeudessa laakson ylätasangolla. Kunnan korkein vuori on Vorab Pign (2 896 m mpy.).


title: Falera

text: Retoromaani on kunnan virallinen kieli. Sitä puhuu yli puolet asukkaista (62 % vuonna 2017). Katolisia on 80 % asukkaista.


title: Falera

text: Faleraan on tieyhteys Laaxista valtatieltä 19 ().


title: Falera

text: Matkailuelinkeino on Faleran tärkein elinkeino. Falerassa sekä naapurikuntien Laaxin ja Flimsin alueella toimii yksi Sveitsin isoimmista talviurheilukeskuksista "Laax", jonka omistaa pörssinoteerattu yritys Weisse Arena Gruppe. Alueella on muun muassa 224 kilometriä laskettelurinteitä ja neljä snow parkia.


title: Arabiasali

text: Arabiasali on Helsingin Arabianrannassa sijaitseva konserttisali. Se toimii Helsingin pop- ja jazzkonservatorion ja Metropolia-ammattikorkeakoulun harjoitussalina, minkä lisäksi sitä vuokrataan ulkopuolisille konserttien ja muiden tilaisuuksien järjestämiseen.


title: Arabiasali

text: Vuonna 1995 valmistunut sali oli Suomen ensimmäinen sähköistetyn musiikin ehdoilla rakennettu konserttisali. Se on osa Pop- ja jazzkonservatorion kiinteistöä, joka kunnostettiin Arabian vanhaan posliinitehtaaseen aiemmin Oulunkylässä toimineen musiikkioppilaitoksen uusiksi toimitiloiksi. Arabiasali on uudisrakennus, jonka arkkitehti Mauri Tommila suunnitteli sointumaan yhteen vanhojen tiilirakennusten kanssa. Salirakennuksen julkisivupintana on ruostepintainen säänkestävä teräs, ja lämpiö on lasiseinäinen.


title: Arabiasali

text: Arabiasalissa on 236-paikkainen nouseva katsomo, joka on moottoroitu ja siirrettävissä syrjään, jolloin permannolle mahtuu jopa 500 henkilöä. Erityisesti rytmimusiikin esittämiseen varustetussa salissa on ajanmukainen digitaalinen äänentoisto- ja valaistustekniikka sekä Steinway-flyygeli. Salissa on myös kokousteknistä varustelua, joka mahdollistaa muun muassa kokousten digitaalisen monikameratallennuksen. Sali soveltuu myös musiikkiteatterin käyttöön. Salin akustiikan on suunnitellut Henrik Möller.


title: Arabiasali

text: Arabiasalin yhteydessä on myös pienempi, noin 60-paikkainen Galleriasali sekä kahdella soittotilalla varustettu äänitysstudio.


title: Rob Fisher

text: Rob Fisher (5. marraskuuta 1956 – 25. elokuuta 1999) oli brittiläinen kosketinsoittaja ja lauluntekijä Cheltenhamista, Englannista. Hän oli uuden aallon yhtyeessä Naked Eyesissa (aiempi nimi Neon) ja myöhemmin Climie Fisherissa. Fisher kuoli 25. elokuuta 1999 vatsaleikkauksesta johtuneista komplikaatioista.


title: Konkurssiasiamies

text: Konkurssipesien hallinnon valvontaa varten on Suomen oikeusministeriön yhteydessä konkurssiasiamies.


title: Konkurssiasiamies

text: Konkurssiasiamiehen tehtävänä on:Konkurssiasiamies voi erityisestä syystä päättää, että valtio ottaa vastatakseen osakeyhtiön, osuuskunnan ja säätiön selvitysmenettelyn kustannuksista. Konkurssiasiamies voi tällöin määrätä, että selvitysmies laatii yhtiön, osuuskunnan tai säätiön toiminnasta konkurssiasiamiehen tarkemmin määräämällä tavalla selvityksen.


title: Ruotsin kirkon virsikirja

text: Ruotsin kirkon virsikirja on Ruotsin kirkon virallinen suomenkielinen käännös ruotsinkielisestä virsikirjasta "Den svenska psalmboken 1986". Virsikirjassa on 749 virttä.


title: Ruotsin kirkon virsikirja

text: Ruotsin kirkon virsikirja on julkaistu vuonna 2002 ja se on 1986 julkaistun "Den svenska psalmbokenin" suomenkielinen laitos. Virsikirjan julkaisi Verbum förlag AB Virsikirjan virret 1–700 ovat yhteneviä Den svenska psalmbokenin vastaaviin virsiin, mutta virret 701–749 ovat Suomen evankelis-luterilaisen kirkon virsikirjasta valittuja tunnetuimpa virsiä, joita ei ruotsinkielisestä virsikirjasta löydy.


title: Ruotsin kirkon virsikirja

text: Ruotsissa on ollut uskonpuhdistuksesta lähtien suomenkielisiä virsikirjoja. Suomen ja Ruotsin kirkkojen erottua toisistaan 1800-luvun alussa, jatkettiin silti Ruotsissa myös vuoden 1701 suomenkielisen virsikirjan käyttämistä. Vuonna 1701 hyväksytty virsikirja "Uusi suomenkielinen Wirsikirja", niin sanottu ”Vanha Virsikirja”, oli Ruotsissa käytössä aina 1890-luvulle saakka. Vuonna 1898 ilmestyi "Ruotsin kirkon suomenkielinen Wirsikirja". Tämä kirja oli sisällöltään Suomen kirkon vuoden 1886 virsikirja pienin muutoksin. Siihen liittyvät Evankeliumikirja ja jumalanpalvelusten järjestykset olivat Ruotsin kirkon silloin voimassa olleen Käsi- ja Evankeliumikirjan mukaisia.


title: Ruotsin kirkon virsikirja

text:
Vuonna 1949 julkaistiin uusi suomenkielinen virsikirja, "Ruotsin suomenkielinen virsikirja". Kirja perustui Ruotsin kirkon vuoden 1937 ruotsinkieliseen virsikirjaan ja siinä oli pyritty kääntämään ja sovittamaan virret, säkeistöt ja sävelmät ruotsista suomeksi. Kaikkia virsiä ei kuitenkaan oltu käännetty. Käännöstyö oli pitkälti Övertorneån lääninrovastin Per Boremanin ja Luulajan piispan Bengt Jonzonin käsialaa ja kirjaa oli työstetty Luulajan alueen suomalaistyön tarpeisiin. Kirja saikin lempinimen Boremanin virsikirja toimittajansa mukaan.
Boremanin virsikirjaa pidettiin monin paikoin puuttellisena, minkä vuoksi vuonna 1972 julkaistuun uusi suomenkielinen virsikirja "Ruotsin kirkon virsikirja". Tätä kirjaa kutsuttiin Luulajan virsikirjaksi. Se pohjautui myös Ruotsin kirkon virsikirjaan, mutta tunnetuimpia Suomen kirkon virsiä oli otettu mukaan. Luulajan virsikirja sisälsi 626 virttä ja hengellistä laulua.


title: Ruotsin kirkon virsikirja

text: Luulajan virsikirjaa valmisteli työryhmä, jossa oli jäseninä koulutoimen tarkastaja William Snell, kirkkoherrat Oskar Haapaniemi ja Hannes Huhtasaari sekä kirjailija Anna-Maija Raittila. Kirjan toimitti painatuskuntoon silloinen Luulajan tuomiorovasti Olaus Brännström. Koska joissakin Ruotsin kirkon vuoden 1937 virsikirjan virsissä oli enemmän säkeistöjä kuin Suomen kirkon virsikirjassa, puuttuvat säkeistöt oli käännetty. Näiden säkeistöjen kääntäjinä olivat useimmiten Per Boreman ja William Snell.


title: Ruotsin kirkon virsikirja

text: Ruotsin kirkko julkaisi uuden virsikirjan vuonna 1986 ja vuoden 1992 kirkolliskokouksessa päätettiin virsikirjan kääntämisestä suomeksi. Käännöstyö julkaistiin vuonna 2002, jolloin Kirkolliskokous hyväksyi sen ja se otettiin käyttöön ensimmäisenä adventtina vuonna 2003.


title: Ruotsin kirkon virsikirja

text: Virsikirjan kääntämistä ja valmistelua varten Ruotsin kirkon Seurakuntatyön toimikunta (Församlingsnämden) asetti työryhmän, jonka puheenjohtajaksi kutsuttiin Luulajan hiippakunnan emerituspiispa Olaus Brännström. Runoilijajäseniksi kutsuttiin runoilija Anna-Maija Raittila, rovasti Niilo Rauhala, runoilija Anna-Mari Kaskinen ja lehtori Pekka Kivekäs sekä muusikkojäseniksi kirkkomuusikot Katarina Engström ja Jarmo Kainulainen sekä Sirpa Lampinen. Virsikirjan nimeksi tuli "Ruotsin kirkon virsikirja" samalla tapaa kuin eräät aikaisemmat Ruotsin kirkon suomenkieliset virsikirjat.


title: Ruotsin kirkon virsikirja

text: Käännöstyön periaatteisiin kuului muun muassa, että Ruotsin kirkon virsikirja (Den svenska psalmboken) käännetään kokonaan normaalille suomenkielelle. Käännöksen tuli olla yhtenevä ruotsinkielisen virsikirjan kanssa säkeistömäärän, sävelmien ja runomitan osalta. Valmista suomenkielistä materiaalia, joka on Suomen evankelis-luterilaisen kirkon vuoden 1986 virsikirjassa, tuli käyttää mahdollisuuksien mukaan. Lisäksi tehtävään kuului koota liite sellaisista suomenkielisten rakastamista ja paljon käyttämistä virsistä, joita ei ole Ruotsin kirkon ruotsinkielisessä virsikirjassa.


title: Ruotsin kirkon virsikirja

text: Ruotsin kirkon ruotsinkielinen virsikirja, "Den svenska psalmboken", jakautuu kahteen osaan. Ensimmäinen osa, virret 1-325 on ekumeeninen osa, jota kirjan valmistumisen jälkeen 1986 käytti 16 kirkkoa ja uskonnollista yhdyskuntaa, muun muassa Katolinen kirkko, Pelastusarmeija ja useimmat niin sanotut vapaakirkot. Nämä yhteiset virret ovat ennen muuta ”perusvirsiä,” kuten kirkkovuosivirsiä, ehtoollisvirret, aamu-ja iltavirret. Lisäksi mukana on uudempaa ekumeenista aineistoa ja niin sanottujen vapaitten suuntien aineistoa sekä anglosaksista ja anglikaanista aineistoa.


title: Ruotsin kirkon virsikirja

text: Näiden yhteisten virsien jatkoksi useimmat kirkot valmistelivat oman osan. Ruotsin kirkon osassa ovat virret 326-700. Siellä ovat ”luterilaiset perusvirret”, kuten kastevirret, uudempia 1900-luvun ja oman aikamme virsiä ja ”viisuja”, raamattuhymnit, kaanonit ja kertosäkeiset psalmivirret. Kokonaisuudessaan virret 1- 700 ovat Ruotsin kirkon kirkolliskokouksen 1986 hyväksymä virsikirja.


title: Ruotsin kirkon virsikirja

text: Suomenkielisessä Virsikirjassa on myös kolmas osa (virret 701-745), jossa on 49 virttä Suomen evankelis-luterilaisen kirkon virsikirjasta, ja jotka ovat perinteisesti keskeisiä suomalaiselle hengellisyydelle ja hurskaudelle. Kussakin osassa ovat virret ryhmitelty samanlaisiin osastoihin, joten esimerkiksi ylistyvirret löytyvät Virsikirjassa kahdesta eri kohdasta.


title: Ruotsin kirkon virsikirja

text: Ruotsin kirkon virsikirjassa ja Suomen evankelis-luterilaisen kirkon vuoden 1986 virsikirjassa on 177 yhteistä virttä. Sanasta sanaan yhteneviä on 77 virttä, 32 on yhteneviä myös sävelmänsä puolesta. Moniin yhteisiin virsiin on jouduttu tekemään muutoksia, jotta ne vastaisivat sisällöltään ruotsinkielisiä virsiä tai soveltuisivat Ruotsin kirkon melodiaan. Lisäksi joillakin lähdetekstin mukaan yhteisillä virsillä on eri runomitta.


title: Ruotsin kirkon virsikirja

text: Suomen evankelis-luterilaisen kirkon virsikirjan ”Jumalanpalvelusten tekstejä ja lauluja” -osastossa on seitsemän yhteistä virttä, joista viisi on samassa sanamuodossa. Vuonna 2015 valmistuneessa Suomen kirkon lisävihkossa on kymmenen yhteistä virttä samassa sanamuodossa ja viisi eri käännöksinä kuin Ruotsin kirkon virsikirjassa.


title: Ruotsin kirkon virsikirja

text: Myös muissa hengellisissä laulukirjoissa on suomeksi virsiä, jotka ovat Ruotsin kirkon virsikirjassa, mutta ne on poikkeuksetta käännetty uudelleen. Näitä virsiä on noin sata. Niiden suomennokset saattavat olla Suomalaisissa laulukirjoissa eri runomittaa kuin Ruotsin kirkon virsikirjan tekstit, ja niitä on muokattu siten, että ne poikkeavat merkittävästi Ruotsin kirkon virsikirjan teksteistä. Joidenkin virsien melodiat edellyttivät uutta suomenkielistä tekstiä.


title: Ruotsin kirkon virsikirja

text: Virsien sävelmät ovat samat kuin ruotsinkielisessä kirjassa. Muutamaan virteen on lisätty suomenkielisille laulajille tuttu, yleensä Suomessa käytetty vaihtoehtoinen sävelmä. Virsikirjaan on tehty myös koraalikirja: "Ruotsin kirkon koraalikirja I-III"'.. Virsikirjan kertosäkeisten psalmivirsien musiikki on julkaistu oma kirjanaan "Laulakaa ja soittakaa. Ruotsin kirkon psalmimusiikkia" vuonna 2009


title: Ruotsin kirkon virsikirja

text: "Ruotsin kirkon Virsikirjan virsiä" on julkaistu myös Suomessa ilmestyneissä virsi- ja laulukokoelmissa, muun muassa Suomen Adventtikirkon virsikirjassa "Seurakuntalaulu" (2001), viidennen herätysliikkeen laulukirjassa "Viisikielinen" (2014) ja 2016 ilmestyneessä Suomen evankelis-luterilaisen kirkon virsikirjan lisävihkossa.


title: Ruotsin kirkon virsikirja

text:
Virret 1-17, 326-334
Virsikirjan virsistä on tehty muun muassa seuraavia äänitteitä:


title: Ruotsin kirkon virsikirja

text: Sen jälkeen kun "Den svenska psalmboken" valmistui vuonna 1986, on Ruotsissa ilmestynyt kolme virsikokoelmaa täydentämään virsikirjaa, mutta niillä ei ole virallista, Ruotsin kirkon hyväksymää asemaa. Näitä kokoelmia ovat "Psalmer i 90-talet" vuodelta 1994, "Psalmer i 2000-talet" vuodelta 2006 sekä Verbum-kustantamon julkaisema lisäys vuodelta 2003 "Den svenska psalmboken med Verbums psalmbokstillägg". Tämän lisäysosan hyväksyi Evankelisen isänmaasäätiön (Evangeliska fosterlandstiftelen) herätysliikkeen hallitus. Ruotsin kirkon silloinen musiikkineuvosto oli osallinen lisäyksen valmisteluihin, mutta se ei ole Kirkolliskokouksen käsittelemä tai hyväksymä kirja, joskin sitä käytetään laajasti Ruotsin kirkon seurakunnissa. Monia näiden kokoelmien virsiä on myös käännetty suomeksi ja niitä on ilmetynyt eri laulukirjoissa.


title: Burn the Witch

text: Burn the Witch on yhdysvaltalaisen rockyhtye Queens of the Stone Agen kappale, joka julkaistiin kolmantena singlenä yhtyeen neljänneltä albumilta "Lullabies to Paralyze" 10. tammikuuta 2006. Kappale on Josh Hommen, Troy Van Leeuwenin ja Joey Castillon kirjoittama ja sille kuvattiin aiempien singlejen tapaan musiikkivideo.


title: Burn the Witch

text: ”Burn the Witch” ei aiemmista poiketen yltänyt Britannian singlelistalle.


title: Pretty Boy Floyd

text: Charles Arthur ”Pretty Boy” Floyd (3. helmikuuta 1904 Adairsville, Georgia – 22. lokakuuta 1934 East Liverpool, Ohio) oli yhdysvaltalainen pankkiryöstäjä. Hän toimi Länsi- ja Etelä-Yhdysvalloissa ja hänen rikoksensa saivat suurta näkyvyyttä mediassa 1930-luvulla. Monien muiden tuonaikaisten suurten yhdysvaltalaisten rikollisten tapaan, myös Pretty Boy Floydin tappoi Melvin Purvisin johtama ryhmä. Floyd on nykyäänkin tunnettu hahmo yhdysvaltalaisessa populaarikulttuurissa.


title: Sick, Sick, Sick

text: Sick, Sick, Sick on yhdysvaltalaisen rockyhtye Queens of the Stone Agen kappale, joka julkaistiin ensimmäisenä singlenä yhtyeen viidenneltä albumilta "Era Vulgaris" 8. toukokuuta 2007. Kappaleen on kirjoittanut Josh Homme, Troy Van Leeuwen, Joey Castillo ja Chris Goss. Sille kuvattiin aiempien singlejen tapaan musiikkivideo.


title: Sick, Sick, Sick

text: ”Sick, Sick, Sick” ylsi Britannian singlelistalla parhaimmillaan sijalle 165. Single menestyi Suomessa kohtalaisen hyvin ja debytoi Suomen virallisen listan sijalla 18. Singlen B-puolina julkaistiin kappaleet ”I’m Designer”, ”Goin’ Out West” ja ”Christian Brothers”. Kappaleella on vierailemassa The Strokes -yhtyeestä tunnettu Julian Casablancas.


title: Juho-Matti Manninen

text: Juho-Matti Manninen (s. 1983) on F4-ratamoottoriveneilyn moninkertainen Suomen mestari, Pohjoismaiden mestari ja Euroopan mestari sekä vuosien 2016 ja 2017 maailmanmestari. Hän aloitti kilpaveneilyn 13-vuotiaana erikoislisenssillä vuonna 1997, ja ensimmäisen Suomen-mestaruutensa hän voitti 2000-luvun alussa.


title: Roberto Ravaglia

text: Roberto Ravaglia (s. 26. toukokuuta 1957 Venetsia Italia) on uransa päättänyt italialainen kilpa-autoilija. Hän voitti urallaan muun muassa vakioautojen Euroopan mestaruuden kahdesti (1986 ja 1988) ja maailmanmestaruuden kerran (1987). Lisäksi hän voitti kolmasti Italian vakioautojen mestaruuden kolmasti. Vuonna 1989 Ravaglia kruunattiin myös Saksan vakioautosarja DTM:n mestariksi.


title: Roberto Ravaglia

text:
Ravaglia ajoi kilpauransa alkuvuosina myös Formula-autoilla. Hän aloitti vuonna 1980 Italian kansallisessa Formula Fiat Abarth -luokassa sijoittuen kauden kokonaispisteissä viidenneksi. Vuosina 1981 ja 1982 hän kilpaili Italian Formula 3 luokassa ja ajoi siinä ohessa F3:n Euroopanmestaruussarjassa. EM-loppupisteissä hän sijoittui vuonna 1983 viidenneksi. Vuonna 1985 hän siirtyi formuloista vakioautojen pariin ja kilpaili siellä uskollisesti BMW:llä aina vuoteen 1996 asti. Viimeisen aktiivivuotensa 1997 Ravaglia kilpaili GT-autojen MM-sarjassa McLaren BMW:lla. MM-sarjan loppupisteissä hän oli kahdeksas ja Le Mansin 24 tunnin ajossa autokunta Eric Helary, Peter Kox ja Ravaglia sijoittuivat toiseksi McLarenin ottaessa kaksoisvoiton.
Vuonna 2017 Ravaglia palasi vielä kerran ajamaan yhden kilpailun Italian MINI Challenge Pro -sarjassa.


title: 3’s & 7’s

text: 3’s & 7’s on yhdysvaltalaisen rockyhtye Queens of the Stone Agen kappale, joka julkaistiin toisena singlenä yhtyeen viidenneltä albumilta "Era Vulgaris" 4. kesäkuuta 2007. Kappaleen on kirjoittanut Josh Homme, Troy Van Leeuwen ja Joey Castillo. Sille kuvattiin aiempien singlejen tapaan musiikkivideo.